Aita kartzelatik irten eta salatariaren ezkutuan bizi izan zen - Ahotsak.eus\nAita kartzelatik irten eta salatariaren ezkutuan bizi izan zen Torrelavegan ebakuatuta egon ostean, etxera bueltatu ziren. Tarte horretan, Feliren amama beraien etxean egon zen bizitzen milizianoekin batera, etxea errekisa ez ziezaieten. Bere aita "separatista rojo" izatearren kartzelaratu zuten. Bertako baserriko batekoa zen bertan agintzen zuena, eta hark eroan zuen kartzelara. Urtebetez egon zen Karmeloko kartzelan (Bilbo). Ama sarritan joaten zen jatekoagaz espetxera. Abokatua 3.000 pezeta kostatu zitzaien. Kartzelatik irten eta Olabeagan egon zen hiru urtez izeko baten etxean, herrira bueltatu barik, saltariak ikus ez zezan.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan DUR-032-022 kodeko bideoa nahi duzula aipatzea: ahotsak@ahotsak.eus\nTorrelavegan ebakuatuta egon ostean, etxera bueltatu ziren. Tarte horretan, Feliren amama beraien etxean egon zen bizitzen milizianoekin batera, etxea errekisa ez ziezaieten. Bere aita "separatista rojo" izatearren kartzelaratu zuten. Bertako baserriko batekoa zen bertan agintzen zuena, eta hark eroan zuen kartzelara. Urtebetez egon zen Karmeloko kartzelan (Bilbo). Ama sarritan joaten zen jatekoagaz espetxera. Abokatua 3.000 pezeta kostatu zitzaien. Kartzelatik irten eta Olabeagan egon zen hiru urtez izeko baten etxean, herrira bueltatu barik, saltariak ikus ez zezan.\nGaia(k): Politika » Gerra zibila (1936-1939) » Errepresioa , Politika » Gerraostea eta Francoren diktadura » Gerratik itzulera\n- Eta gero Torrelavegatik?\n- Isabel: Etxera kamioi baten danok. Bueno gu.\n- Feli: Oromiñoko amama ze orduen etxiek errekisau eitten abiezan. Eta Oromiñoko amama etorri zan ta gure etxie, soldauz beteta eon zan. Baiña bera soldauekin bizi izen zan Buztintzan, etxie errekisau ez deidxien; ezpabe, kenduko oskuen etor giñenien ya. Ta handik etorri eta esaten abien ba zelan aitte kartzela eruango dabien. Eta praka laburrekin etorri ein zan, aitten eske eskopeta haundi batekin. Hil zan. Zelan esaten eosien, karterue edo zelan zan ha? Gazterik hil zan ha, aiuntamentuen biherra eitten abena. Otxandidxoko batekin ezkondu zan. Bizi de bera andrie. Karterue edo zelan esaten otsien, aiuntamentuen biherra eitten abena?\n- Isabel: Ta nun bizi de oin andrie? Badakizu bizi den?\n- Feli: Badakit Durengon bizi dana, baiña.\n- Bueno, ta joan zan etxera ta zer? Joan zan Buztintzara-ta?\n- Feli: Ba aitte detenidute kartzelara, haretxek eruan aben.\n- Ta ze akusaziño euki eban zure aittek?\n- Feli: Kartzelara juteko? “Separatista rojo”. Bakizu zer paseten dan? Otxorpoenekuek orduen zien nausidxenak hor. Ta harek ez abien hortik urten. Harek han geldittu zien. Hagaittik, hamen Momotxoko etxien egon zan erropa zuridxe ta esaten abien eurek ekarri abiezela danak, Otxarponera, egon zan jenerue. Lapurreta hutse. Kamaran eon zien artuek eta danak. Orduen Otxarponekoue zan neusi hor. Zelan euken izena?\n- Eta orduen aitte hori, nazionalista ta gorridxe zala ta…?\n- Feli: “Separatista rojo”, besterik ez euken. Iñor ez aben hil.\n- Zenbat denpora ein aban kartzelan?\n- Feli: Urtebete, bai.\n- Nun eon zan kartzelan?\n- Feli: Bilbon zerien, Karmelon.\n- Ta joaten ziñien bisittetan?\n- Feli: Ez, gu txikidxek giñen.\n- Ama ez?\n- Feli: Ama bai! Ama jenerue, jatekue gañera, sarri. Etxien Ba babie eoten zan ta “arroz con leche” ta berentzako eta beste batzuentzako, ezeunek eon zien erregular. Hori akordeten naz. Ta gero lehen esan dotsuan moduen, ba kartzelatik atarateko, ze gure aitte ya eon zan burue be, galdute, abogau bat hartu zan. Eta harek abogauek hiru mille pezeta kobrau abezen orduko denporan eta denunziantie, zelan eon zan etxien onduen, haren isillidxen atara abien kartzelatik. Denuntziantiek pentsatzen aben, nire aitte kartzelan dauela ta eon zan Olabiagan. Amen, amen tia baten etxien.\n- Hiru urtetan?\n- Feli: Hiru urtien, bai.\n- Eta zuen etxera etorten zan lantzien behin?\n- Feli: Bai, bai, umiek eta andrie ikusten etorten zan. Trenez etorten zan. Gabez etorriko zan. Sartzen zan etxien ta baten batek, atie joten abenien, ba ezkatzien eoten zan bentanie, ganauei jaten emoteko bedarra. Ta atie joten abenien, handidxeik bentanatik kortara jueten zan. Ta gu txikitxuek eta: “Aitte, Fulano da ta etorri” ta ba hantxe. Halantxeik denporie, hiru urtien halantxeik paseu zen.\nEspetxe asko ezagutu zituzten\nGerra ostean andaluziarrak herrira\nMonarkikoak etxean ezkutatuta gerra denboran\nIkasketak egiteko ezin kanpora joan\nJuan Otzerinjauregi Iturriagari buruz\nAita abereekin ihesi Deriora\nJatekoaren truk lanean\nGerra ondorena garai tristea izan zen\nMuga pasatzeaz bat, berriz kontzentrazio-esparrura preso


Espainiako ziklokros txapelketa Busturian ospatzeko eskariaren aurrean, Busturiko Auzoarteko Herri Ekimena udal taldearen erabakia. - AUZOARTEKO\nEspainiako ziklokros txapelketa Busturian ospatzeko David Secok luzaturiko eskariaren aurrean, Busturiko Auzoarteko Herri Ekimena udal taldeak honako hau erabaki du:\n· Busturin eta Euskal Herriko edozein herritan, Espainiko ziklokros zein beste edozein estatu mailako txapelketa ospatzearen aurkako jarrera erakutsi nahi dugu. Alde batetik, gure iritziz, hau ez delako Espainia, eta beste alde batetik, kirol disziplina desberdinetako euskal selekzioen ofizialtasuna onartzen ez duten federazioen legitimitasunik ez dugulako onartzen. Hau dela eta ezin dugu onartu Espainiako edozein txapelketa euskal lurraldean ospatzerik.\n· David Seco eta bere kirol ibilbideari sor diogun miresmena erakutsi nahi dugu, merezimendu osoz irabazi duelarik Busturitarrengandik jaso beharreko omenaldia. Beraz, eskatzen den txapelketa, berari egin beharreko omenaldi bezala planteatzen den einean, ezin gara ekitaldi horren aurka azaldu, alderantziz.\n· Ondorioz, gai honen aurrean gure abstentzioa adierazi nahi dugu, argi eta garbi utziz, egun horrek, euskal lurraldetasunaren, euskal naziotasunaren eta euskal kirol selekzioen ofizialtasunaren aldeko aldarri izan behar duela. Hau Euskal Herria da, gu euskaldunak gara eta selekzio propioa nahi dugu. Guk horren aldeko apustu garbia egiten dugu eta orain arte bezala, bakarrik edo beste talde politiko eta gizarte eragileen laguntzaz horren alde egiten jarraituko dugu.\n· Beraz, egun horretan agertu beharreko jarrera adostera dei egiten dizuegu busturitar eta oroar, euskal herritar guztioi, gaur, aldarrikapen eguna dena, bihar ospakizun eguna izan dadin.\nBusturian, 2004ko uztailaren 8an.\nauzoarteko busturia campeonato cliclocros david españa seco txapelketa ziklokros


Zenbateko gordinak eta zenbateko garbiak – Gizapedia\nZenbateko gordinak eta zenbateko garbiak\nEkonomian, bereziki soldata, fakturazio eta antzekoei buruz, zenbateko gordinak zerga-atxikipenak, kotizazioak eta bestelako kenkariak barnehartzen ez dituzten zenbatekoak dira. Zenbateko garbiak berriz, atxikipen, kotizazio eta azkenean jaso edo eman beharreko kopurua adierazten dutenak dira. Adibidez, soldata bat kobratzerakoan, kotizazioak eta Pertsona Fisikoen Errentaren gaineko Zergaren atxikipenak kendu behar dira, besteal beste: kenketa horiek egin aurretiko zenbatekoari soldata gordina deitzen zaio, eta kenketa horiek egin ondoren sortzen denari soldata garbia.\nBeste hizkuntzetan: gaztelaniaz, importe bruto e importe neto.\nLansaria, alokairua edo erremunerazioa pertsona batek egindako lanagatik edo lanean emandako denborarengatik jasotzen duen ordaina da. Finkoa eta aldirokoa izan daiteke, eta orduan soldata deitzen zaio, baino aldakorra…


Un gato en la pared - Mundua eta Giza Eskubideen Zinemaldia - Zinea, Mundua eta Giza Eskubideak\nPelícula Un gato en la pared Vesela Kazakova / Mina Mileva\nFecha Azaroaren 12an, asteartea (20:00etan)\nBrexitaren Londresen, udal-etxebizitzen komunitateko bizimodua larriagotu egingo du gentrifikazioak. Irina ama ezkongabea da, jatorriz Bulgariakoa eta arkitekto gisa arrakasta izaten saiatzen dena. Ez du subsidioetatik bizi nahi, bizilagun gehienek egiten duten moduan, eta arrakastarik gabe borrokatuko da, bizilagun horiek sistemaren kontra egiteko konbentzitzeko. Bere paretan katu bat harrapatuta agertzen denean, gatazka hasiko da Irinaren familiaren eta bizilagunetako batzuen artean.\nRubén Lasheras Ruiz. Nafarroako Unibertsitate Publikoko Soziologia eta Gizarte Laneko Saileko irakaslea. Bere ikerketa-ildoek berdintasunik ezen eta gizarte-bazterketaren alorrean jartzen dute arreta.\n[Migrazioa, Kultura-aniztasuna eta eskubide sozialak]\nMina Mileva animaziozko zinemako zuzendari-prestakuntza hartu zuen La Cambren, Bruselan, eta bai Sofiako Arte Eszenikoen eta Zinematografikoen Akademia Nazionalean ere. Hamarkada batean baino gehiagoan aritu zen lanean Britainia Handiko animaziozko industrian. Vesela Kazakovak antzezpena eta produkzioa ikasi zuen Bulgarian. Bere rol zinematografiko nagusiek Bulgarian eta atzerrian sari ospetsuak irabaztea ekarri zioten. Elkarrekin, film luze dokumental hauek zuzendu dituzte: Zaradi Lelia Sneje (2008), Uncle Tony, Three Fools and the Secret Service (2014) eta The Beast is Still Alive (2016). Cat in the wall fikziozko lehen film luzea dute.


Organigrama | alternatiba.net\nOrganigrama proposamen hau garatuko bada, honako printzipioak izan behar dira kontuan:\nErroko demokraziaren alde egiteak eskatu egiten du demokrazia zuzenaren (militanteek erabakiak hartzea), parte hartze demokraziaren (taldekako sortzean oinarrituriko prozesu eta egiturak epe motz, ertain edo luzera) eta ordezkaritza demokraziaren (ordezkariaren ikuspegi ezberdin batekin, eta erabaki eskumenak eta ardurak pila daitezen saihestuta) oreka behar da.\nZentzu honetan, sortuko diren eztabaida eta erabaki organoek bateratu egin behar dituzte: alde batetik, batzar nagusiaren autoritate nagusia; eta bestetik, lurralde dinamika oreka eta taldekako sortzea. Hala, batzar nagusiak erakundearen estrategia enfokeari buruz eta gai nagusiei buruz hartuko ditu erabakiak; eta zuzendaritzetan eta egitura betearazleetan lurralde ordezkariak eta taldekako sortzerako organoen ordezkariak izango dira.\nEgitura betearazleen ordezkariak euren jatorriko biltzarrek (tokian tokiko taldeek, lurralde historikokoek, edo taldekako sortzeek) aukeratuko dituzte, eta uneoro kargutik kendu ahalko dituzte. Honetaz gain, karguen errotazio sistemak izango dira, baita militantziari zein gizarte mugimenduei edo herritarrei informazioa irisarazteko sistemak ere. Kargu publikoek Euskal Herriko idioma ofizialak ezagutu beharko lituzkete.\nErakunde osoaren demokrazia emango bada informazio garden eta zehatza jaso beharko dute afiliatuek, eta militantearen parte hartzea sustatuko duen kultura demokratikoa garatu beharko da, militante guztiei formakuntza eta trebakuntza eskainiz.\nHau da proposaturiko organigrama. Tokian tokiko batzarrak, lurralde batzarrak eta taldekako sortze mahaiak oinarri dituen piramide sistema da. Hortik abiatuta lurralde historikoa ordezkatzeko egiturak sortuko dira (beti ere lurralde logika eta taldekako sortze logikak lotuta). Azkenik, egitura hauek ardatz dituztela, nazio mailako ordezkaritza sortuko da, aipatu bi logiketatik datozen ordezkariez gain batzar nazionalak aukeratuko ordezkariek osatuko dutena.\nHau litzateke, bada, prozesua urratsez urrats:\nNazio Biltzarra da erakundearen proposamen estrategikoen inguruan erabaki esparru nagusia.\nUdal batzar bakoitzak autonomia du bere eskumei dagokionean, erakundeak nazio mailan ezarritako irizpideen baitan. Udal batzarrak bere ordezkariak aukeratuko ditu (hauen funtzionatzea, ardurak eta betebeharrak aldez aurretik erabaki ostean); eta lurralde historikoko zuzendaritzarako ere bere ordezkariak aukeratuko ditu, estatuek ezarri moduan.\nTaldekako sortze zein lurralde historikoko mahai bakoitzak bere arloan sortze, informatze eta zabaltze lanez gain, lurralde historikorako bere ordezkariak aukeratzeko eskumena ere badu.\nLurralde historikoko zuzendaritza, beraz, udal esparruetako ordezkariez eta lurraldeko taldekako sortze mahaien ordezkariez izango da osatua. Bi logiken arteko kopuru proportzionala ezarriko da, taldekako sortze prozesuak eragina izango duela ziurtatzeko, epe ertain eta luzean ez ezik, egunerokotasunean ere eragina izan dezaten.\nNazio zuzendaritza aipaturiko bi osagaiez osatuko da: taldekako sortze eta lurralde dinamika; batetik, taldekako sortze mahaiz nazionalek organo honetarako ordezkari batzuk aukeratuko dituzte zuzenean; bestetik, lurralde bakoitzeko zuzendaritzek ere, dagokien indarrean, euren ordezkariak hautatuko dituzte. Aipatutako ordezkariez gain, nazio biltzarrak ere aukeratuko du ordezkarien kopuru bat. Zuzendaritza ezberdinetan kargu bat baino gehiago izatea ahal den neurrian saihestu egingo da.\nHalaber, idazkaritza teknikoa ere (liberaturiko pertsonen multzoa) osatuko da, erakundearen antolatzerako funtsezkoa diren gaiez arduratuko dena: barne komunikazioa eta informazioa, kanpo komunikazioa, erakundearen lehentasun den trebakuntza politikoa, parte hartze tekniken garapena eta agenda eta programak osatzea, internazionalismo, berdintasunaren sustapena,…\nAzkenik, Emakumeen Gune Autonomoa osatzea ere proposatu dugu, feminismo mahaiarekin batera (non ildo honen inguruko egitarau sortzeko asmoz gizonezkoak eta emakumezkoak bilduko diren), erakundeko emakumezkoen jabekuntza, formazio eta eztabaidarako egitura moduan funtziona dezan. Bere baliabide propioak izango ditu, eta erakundearen barne logiken barruan sartuko da, berezitasunak berezitasun.\n‹ Erakunde egitura https://www.toutoubio.com/ click here\nmahatma gandhi history in simple english\nParte hartze demokrazia


Egia deia gizon haren askaziak ari direla, afera horren itho beharrez, urhats egiten egun usu aiphaturik diren gizon handi eli baten eretzian?.\n3. 1900-1939 sailkatu gabeak astekari eta hamaboskariak eskual 1914 0001\nHarriak usu Lakharrin, bai eta ebeste zoiñ herrietakoak beno gogor-ago.\n4. 1940-1968 gipuzkera saiakera-artikuluak p. iztueta 0058\n5. 1940-1968 gipuzkera saiakera-artikuluak or 0026\n6. 1940-1968 lapurtera-nafarrera poesia ir eg 1954 0052\nOben egin dugu, Iauna, egia da!\nzure legea autsi baikinuen usu.\n7. 1940-1968 lapurtera-nafarrera literatur prosa d. landart 0011\nBiziki usu, bestak direlakoan gure gorputza uzten dugu bere nahiaren egiterat, ahantziz jende girela.\n8. 1940-1968 lapurtera-nafarrera saiakera-artikuluak lf 0027\n2. Usu kofesatu behar da (LII);\n10. 1940-1968 sailkatu gabeak astekari eta hamaboskariak herr 1956 00001\n12. 1969-1990 euskara batua ikasliburuak eem hizkliter 0199\nBalentin Berrio-Otxoaren bizitza eta heriotzea bertsolarien artean usu erabilitako gaia izan da; Xenpelarrek, adibidez.\nEz da hona arrotzik usu sartzen, seguruasko, ezen berehala ezagutu nau, eta bere mahaian eseritzera gonbidatu.\n15. 1969-1990 euskara batua literatur prosa p. aristi 0041\nHasieran usu hitzegiten bagenuen ere, azkenaldera gure adiskidantza lizundu egin zen.\n16. 1969-1990 euskara batua saiakera-artikuluak e. muxika 0306\n17. 1969-1990 euskara batua saiakera-artikuluak pgoen 0628\nTxillardegik -TZEN agian usuago dela dio Bizkai aldean, -TZEA, berriz, Lapurdin.\n18. 1969-1990 euskara batua saiakera-liburuak azurm 0238\nEz ditugu horiek beti kausitu bezalaxe geureganatzen, noski: usu aipatutakoa da, eskubitar sutsuaren semea ezkertiar ohil gertatzen dena.\n19. 1969-1990 euskara batua saiakera-liburuak uzei 0395\n20. 1969-1990 euskara batua saiakera-artikuluak j. zabaleta 0053\nZerbaiten ustean besterik egin, sarri gertatzen bada, itzulpenean are usuago bait da gertatzen.\n21. 1969-1990 euskara batua saiakera-liburuak j.a. lakarra 0121\nPuntu honetara iristean herri guztia da egile eta, hortaz, aldaerak sortu ohi dira, usu aski urruti direnak aitzintestutik.\n22. 1969-1990 euskara batua saiakera-liburuak j. agirre 0126\n23. 1969-1990 euskara batua saiakera-liburuak merkatalez 1987 0007\nAlabaina, biziki usu ematen dira aldaketak sektore ekonomiko honetan eta horregatik informazioa zaharkituta geratzeko arriskua ere handiagoa da.\n24. 1969-1990 euskara batua saiakera-liburuak demografia 1986 0012\nArgitalpenak, erakusketak, katalogoak, simposiumak, topaketak (azkenekoak, guk dakigunez, eta gure artean, Donostiako 1. Konbentzioa, 88ko apirilekoa), bata bestearen atzetik datoz gero eta usuago eta egunean baino egunean interes handiagoarekin argazki historiko, dokumental eta testigantzazkoaren inguruan.\n26. 1969-1990 euskara batua saiakera-liburuak g. nazabal 0009\nBasamortuan hain usu ematen diren eta espejismoa bezala ezagutzen diren fenomenoak ere, azterketa- eta estudio-gai ditugu.\n27. 1969-1990 euskara batua saiakera-liburuak uzei 0105\nGuruin-epiteliotik eratorriak diren tumore hauek dira tumore gaiztoetan usuenak.\n28. 1969-1990 euskara batua saiakera-liburuak uzei 0197\n29. 1969-1990 gipuzkera literatur prosa j. azpiroz 0036\nEldu nion oilloari lepotik eta, mugitzeko denborarik eman gabe, bi eskuekin lepoa eten nion, da usu kanpora.\n30. 1969-1990 lapurtera-nafarrera literatur prosa hiriart-u 0115\nEz da behinere herri batean ez erretor ez eta bikario ere izan; eta artetan han-hemenka zonbait esku-ukaldi emaiten bazituen ere, ez dugu haren mintzoa usu aditu gure elizetan.\n31. 1969-1990 lapurtera-nafarrera literatur prosa f. krutwig 0257\nHEIKO: Maiteño zu tremendoa zara... zergatik ez zara usuago agerten?!.\n32. 1969-1990 lapurtera-nafarrera literatur prosa j. casenave 0057\nDudarik gabe aipatziak zizkidaian alta usu baina ni beste nonbait....\n33. 1969-1990 lapurtera-nafarrera saiakera-artikuluak soeg 0014\nErdaraz mintzo direnek badakite usu, sobera usu aintzinetik, nolakoak behar duten agertu, jenderi atsegin emeiteko, eta heieri bere liburuen saltzeko, erran nezake sakatzeko.\n34. 1969-1990 lapurtera-nafarrera saiakera-artikuluak soeg 0096\n35. 1969-1990 lapurtera-nafarrera saiakera-liburuak f. krutwig 0069\n36. 1969-1990 sailkatu gabeak astekari eta hamaboskariak herr 1989 0001\nHoriek nahi ditugu emendatu eta hobetu eta har gatik heiekin usu usua elgarretaratu.\n37. 1969-1990 sailkatu gabeak astekari eta hamaboskariak herrizh 1988 0001\nHazparne ondoko herrietan ez baitira lehen bezain usu ari, Hazparneko kartierretan aldiz, igande guziz elgarretaratzen dira birlariak, basoño batzu pariatuz elgarren artean.\n38. 1969-1990 sailkatu gabeak astekari eta hamaboskariak herr 1969 0001\nAdin batetaraz geroz hobe da guti eta usu jatea, hainitz eta bakan baino.\n39. 1969-1990 sailkatu gabeak astekari eta hamaboskariak herr 1986 0001\nBainan eskualde hortarik berri onak baino usuago badira halere berri txarrak.\n40. 1969-1990 zuberera antzerkia a. aguergaray 0055\nÛskaldûn jakintsûn bat zen;\nMaite zin ûskal-Herria.\nEta ûsû sûstengatû\nordûko jente xehia.\n41. 1969-1990 zuberera antzerkia casve petteb 0099\nUste badûk bat batetan\noro goithû dûtiala!\nAreta jakin behar dûk\nûsû arrahaste dela.\n42. 1969-1990 zuberera antzerkia etxahun iruri 0054\n43. 1969-1990 zuberera poesia etxahun iruri 0143\nV- Ligin laket dirade zer nahi jokietan\nHor ûsû igante da asteko egûnetan\nHur Kiroletan igexka uheitz erremulietan\nBai edo sûzko orgetan zunpakan botxietan.\n44. 1991> bizkaiera literatur prosa l. ayesta 00189\nJente guztia begira zer pasau ete zan; da Kikoren laguna joan zan aguazilagana zer pasau zan esaten, da kastigetako neskeri, usua zan moduan.\n45. 1991> euskara batua haur-/gazte-literatura n. etxeberria 0092\n46. 1991> euskara batua literatur prosa d. martiartu 00100\n47. 1991> euskara batua saiakera-liburuak a. elosegi 00439\n- Bestea da terminoak eta tradiziozko izendapenak ez direla beti erraz bereizten. Hainbat kasutan zuzenbideko termino gotortzat emandakoak ongi aztertuz gero, errealitate arrunt, ez-tekniko, bati tradizioak ezarritako izendapen pragmatikoa besterik ez dela ohar baikaitezke. Hau da, gehiago direla jargoi edo soziolekto bati dagozkion mintzamoldeak, benetako terminoak baino. Hor sartu beharko lirateke zuzenbideko testuetan hain usu agertzen diren hainbat arkaismo (eta latinismoak ere) Esate baterako: pedimento, debitorio edo obrante 3 Arkaismoak: Calvo Ramos (1980:94).\n48. 1991> euskara batua saiakera-liburuak a. elosegi 00444\nc) Egitura sintaktiko sinpleenak (hitz bakarrekoak) lehenetsi dira, ondoren, lan terminografikoetan usuen agertzen diren N + Adj, N + prep + N eta beste ISdun egiturak.\n49. 1991> euskara batua saiakera-liburuak i. galarraga 00015\n50. 1991> euskara batua saiakera-artikuluak j. erzibengoa 0019\n51. 1991> euskara batua saiakera-artikuluak j.b. orpustan 0066\n52. 1991> euskara batua saiakera-liburuak eustat 1991 0023\n53. 1991> euskara batua saiakera-liburuak eustat 1991 0028\nEraldatu gabe ala merkataritzan usuzkoak diren eraldaketak eginda saltzeko diren merkantziak erosteko gastua sartzen da.\n54. 1991> euskara batua saiakera-liburuak b. urgell 0396\n55. 1991> euskara batua saiakera-liburuak bitez 0168\nKartoia da zenbait oleotan, gouache eta are akuarelatan ere, darabilen euskarria, baina mihisea bezain usu ez.\nOLBKren neurketak alderatzeko urrezko estandarrik ez dagoenez, portaera zientzietan usu erabilitako baliogarritasun metodoak ondokoak dira, edukiaren baliogarritasuna (tresna baten gaitasuna OLBKren garrantziko dimentsioak bete ahal izateko), (...)\n57. 1991> euskara batua saiakera-liburuak emakunde 1996 0070\nBulimia nerabezaroan baino usuago gertatzen da nagusiagoen artean, baina hala ere, nerabezaroan ere agertzen da aldez aurreko anorexia-aldiekin lotuta.\n58. 1991> euskara batua saiakera-liburuak in: lardizabal, francisco ignacio: testamentu zarreko kondaira i 0046\n59. 1991> euskara batua saiakera-liburuak pper 0388\nHizketarako, bertso kontuetarako, pasadizo eta zelebrekeriak berritzeko, eta arrazoi zorrotzak edo umorekoak usu emateko, trebetasun eta grazia berezia izan dute Mikonetarrek.\n60. 1991> euskara batua saiakera-liburuak harluxet he 0276\nIzarrak argal badira, biharamunean eguraldi ona; usu badira, euria. ARGAL EREIN. Aleen artean tarte handia utziz erein.\n61. 1991> euskara batua saiakera-artikuluak j. lartategi 0050\n62. 1991> euskara batua saiakera-artikuluak j. kortazar 0023\nEta usu, holaxe da Pastoralaren estiloa.\n63. 1991> euskara batua saiakera-artikuluak j.i. basterretxea 0119\n5. Tirada erraldoien joera desagertu egin da batetik; eta, bestetik, egunkarien harpidetza sistema mindu egin den heinean, argitalpenen bila kioskoetara jotzea usuago egiten ari den zerbait bat da.\n64. 1991> sailkatu gabeak egunkariak gte 0005\nEgia esan, usu horien eskubideen aldeko lana, dirua sakeleratu eta beren buruei ohore ekartzeko aitzakia, besterik ez da.\n65. 1991> sailkatu gabeak egunkariak dnoticias 1997 0050\nHorretan eszeptikoa agertu zen, lagun dezaketela uste duen arren, ez du uste hori denik bere helburu bakarra, eta, usu ez inportanteena.\n66. 1991> sailkatu gabeak egunkariak matx 0042\nOndorioz eleberriko Ximon karitate-egitetara bezala Nemesio suhartasun eta ausardia handiz euskara eta euskalduntasuna atxiki nahizko iharduerari lotuko zaio, gatazka honen baitan barrena pairatu beharrean izango da atsekaberik saminenak eta fede-zalantza usuenak, baina halaber bizi-poza eta bizi-arrazoia ere euskararen aldeko gudu honetan atzemango du.\n67. 1991> sailkatu gabeak astekari eta hamaboskariak herr 1999 00008\n68. 1991> sailkatu gabeak astekari eta hamaboskariak herr 1999 00008\n69. 1991> sailkatu gabeak astekari eta hamaboskariak herr 1999 00002\nUrdains gunea usuago betetzen da urez; ez batere Errobi ibaiak bere izaria pasatzen duelako bainan gune maldagoetariko euri urak horrat fiteago eta maizago metatzen direlako zola horietan.\n70. 1991> sailkatu gabeak astekari eta hamaboskariak herr 1996 0008\nGero eta usuago orobat.\nHandik usu heldu zen etxera eta herrira.\n72. 1991> zuberera saiakera-artikuluak i. borda 00012\nUztarokidei erraiten nien usu ez nintzela sekula helduko logika edukiko zuen zerbaiten papereratzera: textoa bortitz, primitiboa, aitzur eta aizkoradaz bezala idatzia nuen, iduriz goitika, horren izkribatzeak nolazpait salbatuko ninduela sinetsiz.\n73. 1991> zuberera saiakera-artikuluak j-l. davant 0062\n(...) bena de facto, pratikan, Nafarroaren hegalpean bizi zen, historian ûsû agitû zeion bezala, bena heben arrazo doblez, Baxe-Nabarre eta Biarnoko lûrretan etxekandere beitzen Jeanne d'Albret, bien artean ohatûrik dela Zûberoa herria.


PAPILLOR Jerez de La Frontera erosi batetik € 39\nPapillor Jerez de La Frontera\nKrema Papillor Jerez de La Frontera, Espainia\nPapillor — emaitzak ikusgai 3 egunetan! Bat posible izateko, jatorrizko tresna apaldu prezioa bakarrik € 39, joan webgune ofiziala:\narte itxaron Kudeatzailea izango deitzen Duzu telefonoz, eta laster egingo dizu entrega-eta koordinazio-entrega.\nTalde ultra aktiboa krema mota guztietako papillomas eta warts Jerez de La Frontera (Espainia) modu erosoa duzu. Eskuratu ahal izango duzu, entrega batetik courier edo jasotzea postetxean. Bizkortu gora-type arte ez dira 50% deskontua!\nNon erosi Jerez de La Frontera Papillor\nOrdena krema bat Papillor entrega-Jerez de La Frontera (Espainia) web-orri ofiziala marka. Prezioa jatorrizko sredstva bakarrik € 39, hiru urrats sinple bereizteko hasierako tratamendua:\njasoko eta bidez ordaindu 2-14 egun, el correo, Jerez de La Frontera daude eskuragarri zure eskaera jaso ondoren, gai izango Duzu ordaindu ordena.\nKostu bidalketa mezulari bidez zehaztutako helbide arabera alda daiteke hiria Espainian. Partekatzeko Papillor! Gaur egun, ordena eta bat jasoko 50% deskontua. Oraintxe sartu ordena formularioa izen-abizenak eta telefono zenbaki bat erosteko ziurtatuta ibilgailu Jerez de La Frontera. Ahaztu warts betiko.\nPapillor Ibiza Papillor La Coruña\nOrdena Jerez de La Frontera Papillor


Zerurantz begiratu eta eguzki, ilargi, izar eta astro guztiak ikustean, ez eman amore, aurrean ahuspeztuz, haiek gurtzeko tentazioari, Jaunak zuen Jainkoak munduko beste herri guztiei utzi baitizkie jainkotzat.\nhau da, nik aginduaren kontra, jainko arrotzak gurtu eta beraien aurrean —edota eguzki, ilargi eta zeruko izar guztien aurrean— ahuspeztea.\nEz zarete, beraz, ez arrotz, ez atzerritar, Jainkoaren herriko kide baizik eta Jainkoaren familiako,\n«Lege berbera gordeko dute bertan jaioek eta zuen artean bizitzen jarri diren atzerritarrek».\n«Ez erabili gaizki alarguntsak eta umezurtzak;\n«Ez zapaldu etorkina, ongi dakizue-eta zer den etorkin izatea, zeuek ere etorkin izan baitzarete Egipton.\n Hara zer ikusi nuen: Haize-erauntsia zetorren iparraldetik: hodei handi bat tximistek zeharkatua eta argitasun biziz inguratua; erdian metal goriak duen bezalako distira. Hodeiaren erdian lau izaki bizidun zeuden, gizaki-itxurakoak. Launa aurpegi eta launa hego zituzten; zangoak zuzenak, eta oin-zolak zekorren apatxarenak bezalakoak, brontze leundua bezain distiratsu;\nHonela burutu zituen Jainkoak zeru-lurrak, berauetan dagoen guztiarekin.\nIzan arduratsu etxera datozkizuenak ondo hartzen, horrela jokatuz, jakin gabe etxean aingeruak hartu zituztenak ere badira eta.\nUrrutiko lurraldetik datoz, zerumugaz haraindi. Jauna bera dator etorri, bere haserrearen ordezkari dituenekin, eskualde osoa txikitzera.\nZer ari naiz ikusten? Zeruan zehar hodeiak bezala, usategira usoak hegan bezala,\n«Lege bat bera izango duzue etorkinarentzat eta bertakoarentzat, neu bainaiz Jauna, zuen Jainkoa».\nZu zara Jauna, zu bakarrik! Zeuk egin dituzu zeruak, zeruen zeruak eta izar guztiak, lurra eta lur gainekoak, itsasoa eta bertako guztiak. Zeuk biziarazten dituzu guztiak, zeruko izarrak ahuspez dituzu aurrean jarriak.\nZeruek haren justizia iragartzen dute, herri guztiek haren ospea ikusten.\nEne maiteok, munduan arrotz eta atzerritar zaretenez, arren eskatzen dizuet utz ditzazuela alde batera zuen kontra borrokan ari diren giza grina gaiztoak.\nHiriko idazkariak, jendea baretu ahal izan zuenean, honela hitz egin zuen: «Efesoarrok, ba ote da inor ez dakienik Efeso hiria Artemisa jainkosa handiaren tenpluaren eta zerutik eroritako beraren irudiaren zaintzailea dela?\nOrduan, piztia bat ikusi nuen itsasotik irteten; hamar adar eta zazpi buru zituen, adarretan koroa bana eta buruetan Jainkoaren kontrako izen iraingarriak.\n Hildakoen Egoitzako barrunbeetan sartu arren, handik ere aterako ditu nire eskuak; zeru-goietara igo arren, handik ere jaitsaraziko ditut; Karmel mendi gainean gorde arren, han ere aurkitu eta harrapatuko ditut; nire bistatik itsas putzuan barrena galdu arren, han ere itsas sugeak zizta ditzan egingo dut;\n Gudurako prest dauden zaldien itxura zuten matxinsaltoek; buruan urrezkoak bezalako koroak zeramatzaten; aurpegiak giza itxurakoak zituzten, ile-adatsa emakumeena bezalakoa, eta hortzak lehoiarenak bezalakoak; burdinazkoak bezalako bularrekoak zituzten, eta hegal-hotsa gudura zalapartaka doazen zalgurdi askoren zarata bezalakoa zen; eskorpioiek bezalako isatsak zituzten, eztenez hornituak: eta isatsekin gizon-emakumeak bost hilabetez hondatzeko ahalmena zuten. Matxinsaltoek leizeko aingerua zuten errege, hebreeraz Abadon eta grekoz Apolion deritzana (hau da, Suntsitzailea).\n Gizakiak munduan ugaltzen hasi ziren eta alabak izan zituzten. Jainkoaren semeek, gizakien alabak ederrak zirela ikusirik, haien artetik hautatu eta emaztetzat hartu zituzten. Orduan, Jaunak esan zuen: «Ez diot neure bizi-arnasa betiko utziko gizakiari, haragi hutsekoa denez gero. Horregatik, ehun eta hogei urteko muga jarriko diot haren bizitzari». Jainkoaren semeek gizakien alabekin batu eta haurrak izan zituztenean, baita geroago ere, baziren erraldoiak munduan: antzinako heroiak dira hauek, izen handikoak. Ikusi zuen Jaunak handituz zihoala munduan gizakiaren gaiztakeria eta honen burubide guztiek txarrera jotzen zutela beti. Damutu zen Jauna gizakia egin izanaz eta, bihozmindurik, esan zuen: «Desagerrarazi egingo dut mundutik egin dudan gizakia, eta gizakia ez ezik, baita abereak, narrastiak eta zeruko hegaztiak ere, damu bainaiz hauek egin izanaz». Baina Noe begiko izan zuen Jaunak. Hona hemen Noeren historia. Gizon zuzena zen Noe eta akatsik gabea bere garaikoen artean. Jainkoak nahi bezala jokatzen zuen. Hiru seme izan zituen: Sem, Kam eta Jafet. Mundua gaiztakeriaz eta indarkeriaz betea zegoen, den-denek jokaera makurra baitzeramaten. Jainkoak, mundua hain gaiztotua ikustean, esan zion Noeri: «Izaki oro suntsitzea erabaki dut, gizakien erruz indarkeriaz betea baitago mundua; gizakia eta mundua, biak suntsituko ditut. «Egizu zeuretzat ontzi bat erretxina-egurrez. Antolatu gelak barruan eta estali bikez barrutik eta kanpotik. Hona zein neurritakoa egingo duzun: ehun eta berrogeita hamar metro luze, hogeita bost metro eta erdi zabal, eta hamabost metro eta erdi gora. Sabaiez estaliko duzu, gailurretik hegalera metro eta erdiko jaitsiera emanez. Alboan atea jarriko diozu. Hiru solairu izango ditu. «Nik uholdea bidaliko dut mundura, zerupeko bizidun guztiak suntsitzeko. Munduko izaki guztiak hilko dira. Baina zurekin ituna eginen dut. «Sar zaitezte ontzian emaztea eta biok, baita zure semeak ere emazteekin. Animali mota bakoitzetik bikotea, ar-emeak, sartuko duzu, zurekin batera bizirik iraun dezaten. Hegazti-, abere- eta narrasti-mota bakoitzetik bina sartuko dira zurekin, bizirik iraun dezaten. Elikagai guztietatik bildu, zer jan izan dezazuen». Jainkoak agindu guztia egin zuen Noek zehatz-mehatz.\n [1-3] Ni, Ezekiel apaiza, Buziren semea, erbesteratuen artean bizi nintzen Kebar ibaiaren ondoan. Hogeita hamargarren urtean —Joiakin erregearen erbestealdiko bosgarren urtea zen—, laugarren hilaren bostean zerua zabaldu eta Jainkoarengandiko ikuskaria izan nuen. Han, babiloniarren herrialdean, Kebar ibaiaren ondoan, Jaunak hitz egin zidan eta beraren indarra jabetu zen nitaz. *** *** Hara zer ikusi nuen: Haize-erauntsia zetorren iparraldetik: hodei handi bat tximistek zeharkatua eta argitasun biziz inguratua; erdian metal goriak duen bezalako distira. Hodeiaren erdian lau izaki bizidun zeuden, gizaki-itxurakoak. Launa aurpegi eta launa hego zituzten; zangoak zuzenak, eta oin-zolak zekorren apatxarenak bezalakoak, brontze leundua bezain distiratsu; hegalpean giza besoak zituzten lau aldeetan, baita aurpegiak eta hegoak ere; hegoek elkar ukitzen zuten. Ibiltzerakoan zuzen zihoazen aurrera, inoiz itzuli gabe. Haien aurpegiek giza aurpegiaren antza zuten aurretik; lehoi-aurpegiarena eskuinetik, zezen-aurpegiarena ezkerretik eta, azkenik, arrano-aurpegiarena. Bi hego gorantz luzaturik zituzten elkar ukituz, eta beste bi gorputza estaliz. Aurrera ibiltzen ziren zuzen, Jainkoaren espirituak nahi zuen alderantz, inoiz itzuli gabe. Izaki bizidun haien artean ikatz gorien antzekoak zeuden, joan-etorrian zebiltzanak zuziak bezala; suak distira egiten zuen eta sutatik tximistak irteten. Izaki haiek batetik bestera ziztu bizian zebiltzan oinaztarria bezala. Izaki haiei begiratzean, lurrean haien ondoan, bakoitzarentzat gurpil bana ikusi nuen. Gurpilek urre-harriaren distira zuten eta berdinak ziren laurak; egituraz, bata bestearen barruan sartuta bezala zeuden; horrela, aurrera egitean, lau aldeetarantz joan zitezkeen, itzuli gabe. Izugarria zen haien uztaien altuera, eta lauren bira osoa distiraz betea zegoen. Izaki haiek aurrera egitean, gurpilek ere aurrera egiten zuten ondoan, eta izakiak lurretik altxatzean, gurpilak ere altxatu. Jainkoaren espirituak nahi zuen alderantz joaten ziren, eta gurpilak ere haiekin batera altxatzen ziren, izakiekin bat eginda baitzeuden. Haiek aurrera egitean, hauek ere aurrera; haiek gelditzean, hauek ere gelditu; haiek lurretik altxatzen zirenean, gurpilak ere bai haiekin batera, izakiekin bat eginda baitzeuden. Izakien buru gainean, sabai-modukoa hedatzen zen, kristal distiratsuaren dirdira zuena. Sabaiaren azpian, izakiek hegoak zabalik zituzten, batenak bestearenak ukituz; bakoitzak beste biz gorputza estaltzen zuen. Aurrera joatean hegoek egiten zuten hotsa entzun nuen: ur handiena bezalako hotsa, Jainko Ahaltsuaren ahotsa bezalakoa; jendetza handien edo gudarosteen harrabotsa zirudien. Gelditzen zirenean, beheratu egiten zituzten hegoak. Eta ahotsa sortu zen izakien buru gainean zegoen sabai gainetik. Han, sabaiaren gainean, tronu-itxurako zerbait ikusi nuen, zafiro harriaren antzekoa, eta tronu-itxurakoaren gainetik, goren-gorenean, gizaki-antzeko irudia. Metal goriaren distira zuen, eta suaren antzeko zerbaiten erdian zegoen, goitik beheraino argitasunez inguratua. Egun euritsuetan hodei artean agertzen den ortzadarraren itxura zuen inguruko argitasunak. Jaunaren aintzaren agerpena zen hura guztia. Ikustean, ahuspez erori nintzen eta hitz egiten zidan norbaiten ahotsa entzun nuen.


The Future Game : 30 gazte, planeta bat, etorkizun bat – Gazteon KZ\nBBK Kuna berrikuntza sozialari lotutako espazio bat da, irtenbideak sortzeko eta etorkizun iraunkorrago bat eraikitzeko, non Garapen Iraunkorreko Helburuekin (GIH) lotutako gizarte-eragile guztiek parte har dezaketen. The Future Game bere lehen proiektu handia herrialde askotan garatu da, eta orain Euskadira iritsi da.\nProiektu berritzaile honetan, Bizkaiko 18 eta 30 urte bitarteko 30 gaztek hartu dute parte, zeinak egungo gizarte- eta ingurumen-erronkekin konprometituta dauden. Kezka, motibazioa eta sormena duten gazteak dira, gizartea sustatu eta eraldatu nahi izan zutenak, bertan parte hartuz. Askotariko profilak dituzten Bizkaiko 30 gazte horiek (biologoak, psikologoak, EAZko graduatuak, ingeniariak, musikariak, diseinatzaileak edo gizarte-hezitzaileak) elkarlanean aritu dira lau astez Nazio Batuen Garapen Iraunkorreko Helburuetan atzemandako beharrei erantzuteko ekimenak garatzeko proiektuak sortzeko. Hautatutako parte-hartzaileak ikaskuntza-esperientzia “gamifikatu” horretan murgildu ziren, hau da, jolasen mekanika hezkuntza-esparrura eraman zuten, The Future Game izeneko ikaskuntza-joko batean parte hartzeko. Bertan, parte-hartzaileek jarraitu beharreko urratsak diseinatu zituzten, “Sortzen ari den etorkizun bat sortzeko”.\nDiziplina anitzeko taldeetan antolatuta, proiektuak iraun zuen lau asteetan zehar, ontzietan bidaiatu zuten etorkizunera lau mundu ezberdinetan barrena, aurre egin behar izan zieten probetan elkar lagunduz. Hori lortzeko, elkarrekin gainditu behar izan zituzten erronkak, helburu komuna lortu arte: planetaren etorkizunerako denbora irabaztea.\nProiektu honen helburuak hiru izan dira. Batetik, ideia eta enpresa berriak sustatzea, gizartean eta ingurumenean duten eragin positiboa bideragarritasun ekonomikoa bezain garrantzitsua izan dadin. Bigarrenik, gazteak trebetasunekin eta tresnekin gaitzea, aldaketaren eragile izan daitezen, eta, hirugarrenik, etorkizuneko erronkei aurre egiteko prestatutako erakundeen ekosistema sortzea. Lortu beharreko erronkak Nazio Batuen Garapen Iraunkorreko 17 Helburuak (GIH) izan ziren, mundu iraunkorragoa lortzeko nazioarteko agendan markatutakoak.\nThe Future Gameren bidez, BBK Kunak belaunaldi berrien potentzial ekintzailearen benetako eta egungo erradiografia izan nahi izan zuen, garapen ekonomiko iraunkorra eta etikoa zabaltzeko eta kultura inklusibo berriak sortzeko “funtsezko eginkizuna” baitute.\nMartxoaren hasieran, lau astez jokoan aritu ondoren, parte-hartzaileek erronkak gainditu behar izan dituzte, planeta salbatzeko denbora irabazteko asmoz, eta jokalariek euren proiektuak aurkeztu zituzten.\nJoko honetan parte hartu duten bitartean, gazteek aztertu dute mende honetan zer joera eta erronka garrantzitsuri aurre egin beharko dieten, eta ingurune global batean eragin positiboa izango duten irtenbideak bilatu behar izan dituzte. Aste hauetan zehar, hirietako erresilientzian eta antzeko gaietako adituekin elkarreraginean aritzeko eta Ashokaren sareko changemakers gazte ekintzaileekin harremanetan jartzeko aukera izan dute jokalariek. Era berean, prestakuntza-programan zehar, zenbait erronkari aurre egin behar izan zieten, hala nola bi egunez bi eurorekin bakarrik elikatzea, edo Bilbon zehar gurpildun aulkian ibiltzea. Erronka horiek asteburu batean gainditu behar izan zituzten, eta helburu hau zuten: planetako pertsona behartsuenekin enpatizatzea.\nJokalari bakoitzak bere trebetasunak eta tresnak izan zituen jokoan desberdintasuna markatzeko; belaunaldi oso baten ikuspegiari ahotsa emanez parte hartu zuten eta aldaketa-eragileak izan ziren, planetaren etorkizunari buruzko dilemetan oinarritutako banakako inspirazioak eta inspirazio kolektiboak sortuz, eta hori guztia, NBEk ezarritako Garapen Iraunkorreko Helburuen babespean.\n← Segovia, Gizateriaren Ondarea\nAusartuko zinateke herri txiki batera bizitzera joan eta bertan ekitera? →


Europako euskara proiektua | Bizigiro | Berria\nNoiz sortua: 2019-05-15 00:30:00\nEuropako euskara proiektua\nAstelehen gauean, Europako hauteskundeen gaineko debatea ikusi nuen ETB1en. Hautagai politikoek (EAJ, EH Bildu, PSE-EE, PP eta Elkarrekin Podemos), herritarren eskubideak babesteko, Europako Batasunera eramango dituzten neurriak eta planak azaldu zituzten. Bloketan banatu zuten eztabaida, tartea utziz elkarri erantzuteko gai ezberdinetan. Eszenaratzea zein gonbidatuen posizio horizontalak ez zuten askorik lagundu, eta dinamika nahiko aspergarria bilakatu zen. Beste kateetan ikustera ohituak gauden estilo berekoa izan zen. Berritasun gutxirekin, alegia.\nProgramazio orduari dagokionez, nabarmentzekoa da gaztelaniazko saioarekin izandako aldea. Igande gaueko prime time ordutegian eman zuten hori. Eta esango nuke, igandea egun egokiagoa dela ikusle gehienak harrapatzeko telebistako zuzeneko saio batekin. Beraz, gaztelerazko saioari lehentasuna eman ziotela esan liteke. Bestela, zergatik ez zuten saio bera egin euskaraz eta gazteleraz aldi berean?\nEztabaidaren mamian sartuta, gai potoloak mahai gainean jarri zituzten guztiek: immigrazioa, xenofobia, ekonomia, langabezia, trantsizio digitala, aldaketa klimatikoa, genero berdintasuna, gutxieneko soldata, LGTBI kolektiboaren eskubideak, zergak eta eredu fiskala, eta abar. Saioaren erdialdera iritsi zen brexit-a. Zer-nolako eragina izango du? Nola egokituko gara? Inork ez zuen aipatu Erresuma Batuan bizi diren euskal herritarren egoera nahasia. Elkarrekin Podemoseko Iñigo Martinezek Izaskun Bilbao jeltzaleari aurpegiratu zion diskurtsoaren erdigunean jarri izana euskal enpresen egoera. «Erresuma Batuarekin harreman komertzialak dituzten enpresen garrantzia azpimarratu duzu, baina han bizi diren euskaldunen egoera ere kezkagarria da». Bilbaok erantzun zion euskaldunen gaineko informazioa ere bildu duela Jaurlaritzak. Zertarako, ordea? Glasgown bizi garenokin, behintzat, ez dira harremanetan jarri informazioa eskaintzeko.\nEdozelan ere, hutsune nabaria izan zen bost gonbidatuen kanpaina diskurtsoetan: euskara. Hau da, ez dute hizkuntza gutxituak Europan aldarrikatzeko planik? Zerbait esango zutenaren esperantzaz, saioaren amaiera arte geratu nintzen. Inozoa ni; izan ere, inork ez du halako asmorik azaldu. Bada guk ez badugu egiten, ez du inork egingo.


IMIC - Industriako mantentze prediktiboa\nIMIC - Industriako mantentze prediktiboa\n2018.05.28 - 2018.06.01\nTokia: BEC- Exhibition Centre\nData: 2018.05.28 - 2018.06.01\nIraupena: 5 egun\nBIEMH ekitaldiarekin batera, maiatzaren 28an eta ekainaren 1ean, IMICen (Industrial Maintenance Innovation Conference) 2. edizioa egingo da. Erakustegia industriako mantentze prediktiboari buruzkoa izango da.\nEkintza berritzaile honek erakusketa-eremua, kongresua eta sarera konektatzeko eremua konbinatzen ditu esparru bakar batean; eta nazioarteko eta industriako profila sendotu nahi du, fabrikazio aurreratuarekin erlazionatutako mantentze prediktiboan sakonduz.\nEzinbestekoa da inteligentzia-ekarpena egitea mantentze-lanaren kudeaketan. Horregatik, TECNALIA stand batean egongo da enpresen lehiakortasuna handitzeko eta pertsonen bizi-kalitatea hobetzeko garapen teknologiko batzuk aurkezten.\nOraingoan, gure standak “Daswin” monitorizazio-sistema izango du, haize-sorgailuetarako hutsegite-moduak aurreikusteko zerbitzu integrala emango duena. Sistema horrek akats katastrofikoak aurreikustea ahalbidetzen du (palen haustura, eta abar) haize-parkeen balio-bizitza luzatzeko. Horrek asko aurreztea dakar. “Smartbearing” sistemak sentsoreak ditu lurreko garraio astunak erabiltzeko errodamenduetan eta arazoei aurre egiteko mantentze prediktiboa ahalbidetzen du, arazoei aurrea hartuz. Horrek asko laguntzen du eraginkortasun energetikoari dagokionez.\nGainera, aurten Diego Galar izango dugu kongresuan hizlari: hilaren 29an “zerbitzu-joerak eta produktuaren zerbitzura bideratutako ikuspegiak” izango ditu hizpide.\n<< Urt - 2019 >>\nGertakizunen agenda Urt - 2019


Larungo kableei buruz solasean Juanito Peña eta Pello Irazokirekin - Bortziriak - Erran.eus\nLarungo kableei buruz solasean Juanito Peña eta Pello Irazokirekin\nTtipi-Ttapa 2020-04-26 13:00\nLarungo bentak 1950eko hamarkadan eraiki zituzten. Hasieran, materialak eta salgaiak mandoen gainean igotzen zituzten baina, berehala, kable bidez garraiatzeko sistemak instalatu zituzten, benta bakoitzak berea. Urtetan funtzionatu ondotik, azkeneko kablea 1990. urte inguruan gelditu zen eta, geroztik, pista egokitu eta lur orotako ibilgailuekin moldatzen dira. Juanito Peñak eta Pello Irazokik Larungo kableekin izan zituzten bizipenak bildu zituen Asier Gogortzak, eta Ttipi-Ttapa Telebistak 2000. urtean erreportaje hau emititu zuen.\nJuan Peñak 1947an Larungo kaskotik hurbil zegoen harrizko txabola batean negozio ttiki bat egitea erabaki zuen. Han laranjak, edariak, espartinak… saltzen zizkien Larhungo Trenean igotzen ziren frantsesei. «Izan ere, II. Mundu Gerra amaitu berria zen, mugak itxita zeuden eta Frantzian hornidura guti zegoen».\n2007ko Berako Oihuan, Jose Antonio Errandonea Totonok Larungo bentei buruz idatzitako De la vida beratarra - Larun artikulutik hartutako pasarte batzuk\n1947an Juanito Peñak bere lehen benta egin zuen, egurrezkoa, eta Bar Español deitu zion. Garai hartan, salgaiak Landaburutik igotzen zituzten Bentaraino, mandoak erabiliz, eta bi ordu baino gehiago behar izaten zuten igotzeko. Oraingo Larun Gain 1955ean egin zuen eta ordurako airez-aire kable bat jarria zuen egurrezko pilareen gainean, 12 kaiolarekin merkantzia tontorreraino igotzeko. 1956an, kable berri bat jarri zuen burdinazko pilareen gainean, tona bat igotzeko gai zen kaiola bakar batekin. Goiti joateko 15 minutu behar zituen eta jausteko zazpi. Kaiola horren gainean langileak garraiatzea debekatuta zegoen, baina batzuetan langileak sartzen ziren, azkarrago eta lasaiago igotzeko. Behin guardia zibil batzuk gora igo ziren ordena jartzera, eta kableko kaiola hura erabili zuten, hori bai, langileekin batera, ez baitziren asmakizunaz fio.\nBertze beratar batek, Feliziano Irazokik, erremontista izatetik 44 urterekin erretiroa hartu ondotik, zurezko benta bat egin zuen Larunen, eta El Pelotari izena jarri zion. Gero, 1959an, benta zahar hura zegoen tokian, gaur egun dagoena muntatu zuen, Larungo Kaiola izenekoa. Lehenbiziko benta hartara, Iratzekoberetik kargatutako mandoekin eramaten zuten salgaia, eta, benta berria egin zuenean, honek ere kable bat jarri zuen 1990era arte funtzionatu zuena.\nUdako Benta, Martin Baleztenak eraiki zuen 1965ean, eta hasiera-hasieratik kablea paratu zuen merkantzia Kaulebaitatik Larunera eramateko. Baina 1975. urte inguruan, sasoi betean, kablea hautsi eta garraiatzeko manerarik gabe gelditu zen. Egoerak behartuta, Udalari bidea konpontzeko baimena eskatu zion. Pistaren azken zatia berak egin zuen, eta 1980tik merkantziak ibilgailu ttikietan eramaten dute pista horretan barrena.


Bilbok koronabirusaren aurkako materiala erosteko dirulaguntzen deialdia onartu du - Deia\ndeia.eus 20.06.2020 | 10:12\nBilboko denda baten erakusleihoa. Bilboko Udala\nBilboko denda baten erakusleihoa.\nBILBO. Uriko saltoki, enpresa txiki eta ertain, mikroenpresa eta autonomoentzako koronabirusaren aurkako babes-materiala erosteko dirulaguntzen deialdia onartu berri du. Helburua langile zein bezeroen segurtasuna bermatzea da.\n500.000 euroko aurrekontua du guztira, uriko merkataritzaren, ostalaritzaren, jatetxeen eta enpresen egiturak —sektore kaltetuenetako bat— establezimenduak prestatzearen ondoriozko gastuei aurre egin ahal izateko, koronabirusaren pandemiaren ondoriozko higiene- eta osasun-prebentziorako protokoloen arabera.\nDiruz lagunduko dira Covid-19aren aurkako babesarekin zerikusia duten produktu eta zerbitzuen erosketa eta arrisku biologikoetatik babesteko ekipoena.\nLaguntza hauek jaso ahal izango dituzte zenbait sektoretako pertsona fisikoek edo juridikoek, hala nola, merkataritza, ostalaritza, sukaldaritza edo beste sektore batzuetakoek, beren jarduerarengatik pertsona-kopuru handia hartzen badute edo/eta beren jarduera higiene- eta osasun-arloko segurtasun-berme guztiekin egin behar badute, harreman zuzena baitakar jendearekin, oso hurbil eta denbora luzean, kutsatzeko arriskua handitu ahal izateko.\nBesteak beste, entitate eskatzaileek enpresa txikia izan beharko dute (ETE, mikroenpresa edo autonomoa). Halaber, jarduera aldi baterako bertan behera utzi behar izatea alarma-egoeraren adierazpenaren ondorioz edo, jarduera hori araudiak eten dituenetako bat ez bada, alarma-egoeraren deklarazioak iraun duen hilabeteetako fakturazioa gutxienez % 75 murriztu izana, 2020ko martxora bitarteko seihileko naturaleko hileko batez bestekoaren aldean.\nLAGUNTZA EMATEKO ARAUBIDEA\nLaguntzak emateko eskaeren sarrera-ordena kronologikoari jarraituko zaio, deialdi honetan ezarritako baldintzak betetzen dituztela egiaztatzen duten lehenengo mila eskaerei 500 euroko esleipen finkoa esleitzeko.\nEskabideak aurkezteko epea 7 egun naturalekoa izango da, deialdi hau Bizkaiko Aldizkari Ofizialean (BAO) argitaratu eta biharamunetik hasita. Deialdi honi buruzko informazio eta dokumentazio guztia Bilbao Ekintzaren webgunean aurki daiteke.\nEskabideak Bilbao Ekintzaren webguneko 'laguntzak' atalean prestatu eta eskuragarri dagoen inprimakiaren bidez baino ez dira aurkeztuko.\nEra berean, zalantzak argitu eta kontsultak egiteko, helbide elektroniko honetara jodaiteke: bilbaoenpresak@news.bilbao.eus.\nEskabideak aurkezteko epea bukatuta, Bilbao Ekintzaren webgunean onuradunen behin-behineko zerrenda argitaratuko da, eta 5 egun naturaleko epea emango zaie deialdian ezarritako baldintzak betetzen dituztela egiaztatzen duten agiriak aurkezteko.\nLaguntza-sorta berri hau #BilbaoAurrera Planaren barruan dago. Gizarte-, ekonomia- eta kultura-larrialdietarako programa da, 15 milioi euro ditu, eta 50 neurri baino gehiago ditu Covid-19ak pertsonengan eta enpresetan eragindako osasun-krisiaren ondorioak arintzeko, suspertzeko eta berreskuratzeko. Bilboko Udaleko talde politiko guztiek egin eta adostu dute Plan hau.\nBarbakoak erabiltzeko debekua kendu egin du Barakaldok.


Bilakaera urbanistikoa. XV mendeko hedapena (eu) - Sorapedia\nBilakaera urbanistikoa. XV mendeko hedapena (eu)\n1 Aurrekariak. 1343: hiri gutuna\n2 Herriaren hedapena\n2.1 Harresi barruko hedapena\n2.2 Harresi inguruko hedapena\n3 Zubi berria\n5 Hurrengoak. Aro modernoa: 1500-1750\nAurrekariak. 1343: hiri gutuna\nHiribildua sortu eta hurrengo mendean txikia geratu zen. Armagintza industriak hasi berria bazen ere, gero eta famii gehiago biltzen ari zen Soraluzen.\nHedapena hiru modutan gauzatu zen: harresi barruan, etxeei beste pisu bat eransten; etxe berriak egiten harresi kanpoan, beti hiribilduaren inguruan eta, azkenik, arrabalak sortzen.\nHarresi barruko hedapena\nAurreko mendearen etxeekin alderatuta, XV mendekoak askoz sendoagoak ziren. Alde batetik mehelinak (etxe tarteko hormak) harrizkoak izan behar zirela arautu zuten, modu honetan suteak errezago ekiditzeko. Behe solairuaren etxaurrea ere harrizkoa izaten zen, bitan banatuta: alde batean atea, eta bestean leiho bat izaten zuen, inoiz erakuslehiotzat erabiltzen zena.\nKalebarreneko mehelin irten arkudunak\nTokia irabazteko, mehelinak hormatik 80 bat zentimetro irtetzen ziren; mehelinen artean arkuak eraikitzen ziren eta hortik gora etxaurrea, egurrezkoa edota adreiluzkoa. Modu honetan etxeek azalera irabazten zuten, kalearen kaltetan. Oraindik gordetzen dira adibide politak Kalebarren 1, 3 eta 5 zenbakitan, eta mehelin irtenak (baina arku barik orain) ikus daitezke Kalebarren 9an eta Santa Ana 9 eta 13an ere.\nGanbara ederrak izaten ziren, aurrekaldean lehiatila txikiek argiztatuta.\nEtxe eta kale berriak hiribilduaren inguruan\nHarresi inguruko hedapena\nKalegoen eta Kalebarren ateetatik kanpo etxeak egin ziren, kaleak luzatuz. Horretarako, ateen aurretik pasatzen ziren errekak estali edota desbideratu zituzten. Hegoaldetik bi etxe berri erantsi zioten Kalegoeneri, gaur egun Santa Ana kaleko 11 eta 13 zenbakiak. Iparraldetik, berriz, etxe berriak bi aldeetan egin zituzten, gaur eguneko Kalebarreneko 7, 9 eta 14, 16 eta 18.\nGainera, Kalebarren gainetik Etxaburueta kalea sortu zuten, harresi zaharraren gainean. Gerora, Erregetxea egiterakoan, kale hau bikoiztu zuten: Etxaburueta Erregetxerunt eta Goikokaleta Plaza Zaharreruntz.\nEgindako hedapena nahikoa ez eta hiru arrabal sortu ziren.\nKalegoenetik Osintxurutz Irusagarreta auzoa sortu zen, izen bereko etxearen inguruan.\nIbaiaren bestekaldean, berriz, bi auzo berri eraiki ziren, Errabal izenekoa bat eta Arane auzoa, Arana etxearen inguruan, gaur egungo Baltegieta.\nXV mendean zubi berria egin zuten, ibia ordezkatuz. Modu honetan garraioa asko erraztu zuten, ibaia zeharkatzea ufalaren menpe ez zegoelako.\nEz da ezagutzen zubi hau ibiaren tokian bertan egin zuten, zubiko atearen parean, edo gorago, gerora egin zen zubiaren tokian (Gila tabernaren parean). Azken kokapen honek herrian sartzeko zig-zag modukoa egitera behartuko zuen, baliteke atea hobeto gordetzeko izatea.\nEtxeak egurrezkoak izanik, sute arriskua oso altua izaten zen. harrizko mehelinak behartzeaz gain, sutegiak hiribildutik kanpo ezartzen ziren. XV mendean sutegia zuten etxeak (Atxuri etxea, Zubiko etxea, Unamuno etxea...) denak Andikokalen zeuden.\nHurrengoak. Aro modernoa: 1500-1750\nEtxe berri dotoreak eta jauregiak egin ziren: Uribarri dorretxea, Enparan jauregia, Udaletxea, Zupide jauregia, Intxaurdieta etxea, Mendikute dorretxea eta San Salvador ermita.\nXVI mende hasieran zubi berria ere egin zen, gaur egungo tokian, garai bateko ibitik 15 bat metro gorago. Eta Udaletxe berriaren aurrean etxe bat bota, enparantza sortzeko.\nRetrieved from "http://www.sorapedia.eus/index.php?title=Bilakaera_urbanistikoa._XV_mendeko_hedapena_(eu)&oldid=15834"\nThis page was last edited on 22 August 2019, at 15:33.


Nor garaJarduerakEgutegiaLaguntzakArgitalpenakAlbisteakEstekak Hemen zaude: Hasiera » Albisteak » Nafarroak, Akitania eta EAErekin batera Euroeskualde sendo bat burutu dezan eskatu dio oposizioak Sanzi\nAlbisteak2010eko Martxoaren 9aNafarroak, Akitania eta EAErekin batera Euroeskualde sendo bat burutu dezan eskatu dio oposizioak SanziNafarroako parlamentuko oposizio taldeek "iraganeko mamuak ahaztuz" eta "etorkizunera begiratuz" Euskal Autonomia Erkidegoarekin eta Akitaniarekin batera euroeskualdearen sorreran lidergoa hartu dezan eskatu diote Nafarroako gobernu buruari, Miguel Sanzi. Presidenteak erantzun die Euroeskualdearen inguruko dokumentu ofizialik duenean aztertu eta Nafarroarako komenigarria den erabakia hartuko duela.\nNafarroa Bai-k eta EBk eskatutako parlamentu batzordean egin zituen Sanzek adierazpen hauek, batez ere, EAErekin eta Akitaniarekin eskualde arteko lankidetzarako gonbiteari uko egiteagatik. Bere hitzetan, ez zen inolako gonbidapen instituzionalik egin, “kontaktu pertsonala” besterik ez zen izan.\nNafarroako gobernu buruaren iritziz, dokumentu formalik dagoenean, euroeskualdearen helburu zehatzak eta argiak finkatzen dituenean, ikertuko omen ditu. “Gure behar nagusiak, orain, krisitik ahalik eta azkarren atera gaitezen lanpostuak sortzea da”.\nBere iritziz, gainera, “ez da unerik egokiena” eta “ez litzateke oso etikoa, bat batean, 2000 urtean Akitania eta Euskadirekin adostu genuen protokoloa aldatzea”. Presidenteak Nafarroa eta Akitaniaren eta Nafarroa eta EAEren arteko akordioak defendatu zituen eta, gogor kritikatu “kultur interesen edota lankidetza argudiopean” helburu eta interes politikoak bilatzen dituzten alderdiak.


Torsac - Wikipedia, entziklopedia askea.\n45° 33′ 48″ N, 0° 12′ 53″ E / 45.5633°N,0.2147°E / 45.5633; 0.2147Koordenatuak: 45° 33′ 48″ N, 0° 12′ 53″ E / 45.5633°N,0.2147°E / 45.5633; 0.2147\nDignac, Dirac, Fouquebrune, Mouthiers-sur-Boëme, Puymoyen eta Vœuil-et-Giget\n375 (%51.4) 374 (%51.3)\nTorsac Frantziako udalerria da, Charente departamenduan dagoena, Poitou-Charentes eskualdean. 2013an 809 biztanle zituen.\n2007an Torsac udalerrian erroldatutako biztanleak 764 ziren. Familiak 294 ziren, horien artean 60 pertsona bakarrekoak ziren (20 bakarrik bizi ziren gizonak eta 40 bakarrik bizi ziren emakumeak), 95 seme-alabarik gabeko familiak ziren, 123 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 327 etxebizitza zeuden, 300 familiaren etxebizitza nagusia ziren, 9 bigarren erresidentzia ziren eta 18 hutsik zeuden. 323 etxeak ziren eta 1apartamentu bat zen. 300 etxebizitza nagusietatik 260 bere jabearen bizilekua ziren, 30 alokairuan okupaturik zeuden eta 10 doan lagata zeuden; 16 etxek bi gela zituzten, 22 etxek hiru zituzten, 79 etxek lau zituzten eta 183 etxek bost zituzten. 277 etxek euren parking plaza propioa zuten azpian. 84 etxetan ibilgailu bat zegoen eta 205 etxetan bat baino gehiago zituzten.\nTorsac udalerriko biztanleria-piramidea 2009an .\n2007an lan egiteko adina zuten pertsonak 533 ziren, horien artean 397 aktiboak ziren eta 136 inaktiboak ziren. 397 pertsona aktiboetatik 383 lanean zeuden (198 gizon eta 185 emakume) eta 14 langabezian zeuden (8 gizon eta 6 emakume). 136 pertsona inaktiboetatik 75 erretiraturik zeuden, 40 ikasten zeuden eta 21 "bestelako inaktibo" gisa sailkaturik zeuden.\n2009an Torsac udalerrian 300 unitate fiskal zeuden, 774 pertsonek osaturik. Pertsona bakoitzeko diru-sarrera fiskalaren mediana urteko 19.554,5 euro zen. \n2007an zeuden 21 komertzioetatik, 6 eraikuntza enpresak ziren, 3 ibilgailuen saltze eta konpontze enpresak ziren, 2 garraio enpresak ziren, 2 ostalaritza eta jatetxe enpresak ziren, 1 higiezinen enpresa zen, 3 zerbitzu enpresak ziren, 3 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 10 zerbitzu publikoetatik, 1 margolaria zen, 1 zurgina, 1 iturgina, 3 argiketariak, 1 ile apaindegia, 2 jatetxeak eta 1 higiezinen agentzia.\n2000. urtean Torsac udalerrian 30 nekazaritza-ustiategi zeuden, 912 hektarea erabiltzen.\nBNF: 15248819k (data)


Sé infiel y no mires con quién, Josema Yuste & Teté Delgado - Donostia Kultura\nSé infiel y no mires con quién, Josema Yuste & Teté Delgado\n2019 Uzt 17 - Uzt 21\n/ 17-21: 20:00 / 20: 20:00 + 22:30\nLuis haurrentzako liburuak egiten dituen argitaletxe baten jabea da, eta bolada txarra pasatzen ari da. Haren bazkide eta lagun Alvarok, bulegokideak, apartamentua uzteko eskatu dio, azken ligea gauean entretenitzeko. Baina Rocíok ere, Álvaroren emazteak, apartamentu hori eskatu dio gau horretarako Beari, Luisen emazteari. Ederra istilua, polita gona eta praka horien dantza!\nHorrez gainera, inork ez daki Oscar, pisu dotore hori azken hiru hilabeteotan dekoratzen jardun duen barne-diseinatzailea, ohe biribil berria probatzekotan dela gau horretantxe bere maitalearekin, etxe hartako neskamearekin. Gau horretan, hiru bikoteek apartamentua hutsik dagoelakoan topo egiten dutenean, egundoko anabasa sortuko da.\nSantiago Urrialde, Esther del Prado, Maribel Lara, Vicente Renovell, Celine Tyll, Kiko Ortega eta Claudia Azconak osatzen dute komedia honetako aktore zerrenda, Josema Yusteren zuzendaritzapean.\nPentación Espectáculosek ekoiztua.


Gurs-eko kontzentrazio-esparrura bisita gidatua antolatu du Portale Kultur Elkarteak | El Diario Vasco\nCosta UrolaGurs-eko kontzentrazio-esparrura bisita gidatua antolatu du Portale Kultur Elkarteak\nGurs-eko kontzentrazio-esparrura bisita gidatua antolatu du Portale Kultur Elkarteak\nGurs-en Euskal Herriko hainbat errefuxiatu egon ziren.\nUrriak 29, igandea, egingo da irteera hau\nK.A RRIZABALAGA ZESTOA. Martes, 26 septiembre 2017, 08:56\nPortale Kultur Elkartearen egitasmoen artean, memoria historikoaren inguruan jardunaldi batzuk antolatzea zegoen.\nGai hau jorratzeko asmoz, urrian bi hitzaldi izango dira Portale Kultur Elkartearen egoitzan, eta horretaz gain, Zuberoa eta Bearnoren arteko mugan kokatua zegoen kontzentrazio esparrura bisita gidatu bat ere antolatu dute elkarte honetatik. Gursen (Bearno) eduki zituzten preso bi aizarnar eta bi arroar 1939an, gerra zibila amaitu ostean. Hasieran errefuxiatuen kanpamendu bat izan zen arren - gerora kontzentrazio gune bat bilakatu zen, Munduko Bigarren Gerratea tarteko.\nIzen ematea irekia izango den arren,Portaleko bazkideei lehentasuna emate aldera, bazkideek urriaren 2ra arteko epea izango dute hau egiteko. Urriaren 2tik 17ra, gainontzekoek Potxolonean eman ahal izango dute izena.\n'Memoria historikoa: frankismoaren ondorioak Euskal Herrian' izango du izenburutzat ekimen sorta honek, eta hauek izango dira ekitaldiak:\nUrriak 17, asteartea. Hitzaldia: Frankismoa Euskal Herrian, Iñaki Egañarekin. Urriak 24, asteartea, hitzaldia: Egia, justizia eta erreparazioa, Josu Ibargutxi-ren eskutik. Urriak 29, igandea. Gurseko kontzentrazio-esparrura bisita gidatua, Josu Txuekarekin.\nIzena ematea urriaren 2tik 17ra, Potxolonean edo portalekulturelkartea@gmail.com helbidean. Prezioa (bidaia + bazkaria) 35 euro kostatuko da ( Portale Kultur Elkarteko bazkideek 25 euro).\nZestoako Talde nagusiak 2 eta 0 irabazi zion Ikasberriri, zaleen aurrean jokatu zuen estreinako partidan, eta beste horrenbeste egin zuten kadete neskek, Aloña Mendiko taldeari etxean 3 eta 0 irabazi ostean. Jubenil eta kadete mutil taldeek aldiz galdu egin zituzten beren norgehiagokak, lehenengoak Burumendiren aurka (4 eta 0) eta kadeteek etxean (1 eta 4) Trintxerperen aurka.\nPello Segurola eta Argirentzat izan zen X. Artzain txakur txapelketa El Anai sigue cosechando puntos tras empatar a cero ante el Bermeo


«Alemaniako Alderdi Sozialdemokrata»: berrikuspenen arteko aldeak - Wikipedia, entziklopedia askea.\n«Alemaniako Alderdi Sozialdemokrata»: berrikuspenen arteko aldeak\nAlemaniako Alderdi Sozialdemokrata (aldatu)\n19:26, 4 apirila 2015ko berrikusketa\n244 bytes added , Duela 5 urte\n05:54, 27 martxoa 2015ko berrikusketa (aldatu)\n19:26, 4 apirila 2015ko berrikusketa (aldatu) (desegin)\n* []an [[August Bebel]] eta [[Wilhelm Liebknecht]]ek SDAP (''Sozialdemokratische Arbeiterpartei'', Alemaniako Langileen Alderdi Sozialdemokrata) sortu zuten.\n* []an [[Gotha]]n egindako kongresuan ADAV eta SDAP elkartu egin ziren, SAPD (''Sozialistischen Arbeiterpartei Deutschlands'', Alemaniako Langileen Alderdi Sozialista'') alderdia sortuz. Gothan onartutako programa [[Karl Marx]]ek gaitzetsi zuen.\n* []an legez kanpo gelditu zen [[Otto von Bismarck|Bismarckek]]ek indarrean jarritako lege antisozialisten eraginez.\n* []ean legeztatu egin zen berriz, eta SDP (''Sozialdemokratische Partei Deutschlands'', Alemaniako Alderdi Sozialdemokrata) izena hartu zuen.\n* []n [[Erfurt]]en egindako kongresuan enpresa handiak sozializatzeko proposamena egin zuen.\n* []rako Alemaniako parlamentuan zegoen alderdirik garrantzitsuena bihurtu zen. [[LehenengoLehen Mundu Gerra|Lehenengo Mundu Gerran]]n Alemaniako aginteari leial egon zen. Gerraren kontrakoak alderditik kanporatu zituzten ([[Rosa Luxemburg]], Karl Liebknecht, Hugo Haase, etab.).\n* [[Weimarko Errepublika]]ren garaian KPD alderdi komunistaren aurkari sutsua izan zen. Komunistek ez zuten errepublika onartzen eta iraultza bultzatu nahi zuten; SPDk, aldiz, eguneroko politikan parte hartzen zuen eta zenbait gobernutan buru izatea lortu zuen.\n* []ko [[urtarrilaren 20]]an egindako hauteskundeetan lortutako emaitzak ez ziren [[Adolf Hitler]]en igoera geldiarazteko nahikoa izan. SPD izan zen []ko [[martxoaren 23]]ko legearen aurka bozkatu zuen alderdi bakarra (komunistak ordurako legez kanpo zeuden); lege honen bidez, Hitlerrek legeak parlamentuaren beharrik gabe egin zitzakeen. [[Uztailaren 14]]an alderdi nazia ez beste guztiak legez kanpo utzi zituen.\n* Nazismoan zehar alderdiko kide gehienak atxilotuta edo kontzentrazio esparrutan sartuta eduki zituzten. Zenbait kide [[Espainiako Gerra ZibilZibila|Espainiako Gerra Zibilean]]ean aritu ziren Errepublikaren alde eta [[Francisco Franco|Francoren]]ren aurka.\n* [[Bigarren Mundu Gerra|II. Mundu Gerra]] amaitu ondoren okupaturiko Alemaniako lau zatietan legeztatu zuten. Alemaniako Errepublika Federalean []-[] bitartean oposizioko alderdi garrantzitsuena izan zen.\n* []ko [[Godesberg]]eko kongresuan [[marxismo]]a eta [[klase-borroka|klase borroka]] kontzeptuak ezabatu egin zituen bere ideologiatik eta ongizatea eta aurrerakuntzan oinarritu zen.\n* []an lehen aldiz sartu zen Gerra osteko gobernu federalean, [[Alemaniako Batasun Demokrata Kristaua|CDU]] eta [[CSUBavariako Batasun Kristau eta Soziala|CSUrekin]]rekin batera.\n* []an alderdi bozkatuena izan zen eta [[FDPAlderdi Demokratiko Askea|FDPko]]ko liberalekin batera gobernatu zuen, [[Willy Brandt]] eta [[Helmut Schmidt]]en gidaritzapean.\n* Sobietarrek okupatutako Alemanian, SPD eta KPD elkarrarazi egin zituzten Alemaniako Batasun Sozialistako Alderdia (SED). Alderdi hau erregimen komunista osoan zehar agintean egon zen.\n* []an SPDk agintea galdu zuen Alemaniako Errepublika Federalean.\n* []an SPD berriz antolatu zen Alemaniako Errepublika Demokratikoan, eta Alemania biek bat egin zutenean alderdiaren bi adarrak berriz elkartu ziren.\n* []an [[Gerhard Schröder]]ren gidaritzapean hauteskundeetan garaipena lortu zuen. [[90 Aliantza/Berdeak|Berdeekin]] osatu zuen gobernua. Programa moderatua eta liberala eraman zuen aurrera. Bere helburu garrantzitsuena langabezia murriztu eta ongizate estatua erreformatzea izan zen.\n* []an garaipen estuz Berdeekin egindako gobernua berrestea lortu zuen. Hortik aurrera SPD hautesleen babesa galtzen joan zen hauteskundez hauteskunde. Alderdiko sektore ezkertiarrenek alderditik alde egin eta [[Ezkerreko Alderdia (Alemania)|Alemaniako Ezkerreko Alderdia]] osatu zuten.\n* []eko hauteskundeetan [[Angela Merkel]]ek gidatutako CDU-CSU koalizioak alde txikiz garaipena lortu zuen. SPDk ez zuen Ezkerreko Alderdiaren babesik jaso gobernuan jarraitzeko. CDU-CSUrekin batera gobernuan sartu zen orduan. Gobernu horretan Angela Merkel kristau-demokrata da kantzillerra eta Franz Müntefering sozialdemokrata kantziller ordea.


wrote a new post, Inbertsio estrategiak, on the site Dirutan Duela 5 urte, 9 hilabete\nOrain arte aurrezkiak inbertitzeko aukera desberdinak ikusi ditugu: ezaugarriak, abantailak, fiskaltasuna, eta abar. Orain gure aurrezkiekin zer egin erabaki behar dugu.\nHasiera batean erabakiak sinplea […]\nwrote a new post, Urre eta zilarraren erabilera, on the site Dirutan Duela 5 urte, 9 hilabete\nUrreak eta zilarrak berezko etekinik sortu ezin dutenez gutxi erabiltzen dira inbertsio gisa. Hala ere, ezin da ukatu bi metal horiek historian izan duten garrantzia, beraz, berauek erabat baztertzea ez […]\nwrote a new post, Urre eta zilarraren salerosketa, on the site Dirutan Duela 5 urte, 9 hilabete\nUrrea nahiz zilarra erosteko hoberena beraiek saltzen dituzten erakunde espezializatuetara jotzea da. Horrelako erakundeek urrea eta zilarra lingote edo txaponetan erosteko aukera ematen dute. Bitxidenda batzuk […]\nwrote a new post, Metal preziatuen fiskaltasuna, on the site Dirutan Duela 5 urte, 9 hilabete\nAipatu dugu jada metal preziatuek ez dutela etekinik sortzen, eta irabazia lortzeko modu bakarra salerosketa bidezkoa dela. Horrela, metal preziatuekin egindako eragiketak ondare irabazi edo galera gisa izango […]\nwrote a new post, Metal preziatuen gastuak, on the site Dirutan Duela 5 urte, 9 hilabete\nMetal preziatuen inbertsioak ez du aparteko gasturik. Urrezko edo zilarrezko txanpon bat edukitzeagatik ez dugu zerga, komisio edo ezer ordainduko. Ikusi dugu, hori bai, metal preziatuak erosterakoan urreak […]\nwrote a new post, Metal preziatuen etekina, on the site Dirutan Duela 5 urte, 9 hilabete\nAurreko bidalketan aipatu bezala metal preziatuek ez dute etekinik sortzen. Adibidez, kilo bat urre badugu urteak igaro ondoren ere kilo bat urre besterik ez dugu izango; urreak ez du interesik, dibidendurik edo […]\nwrote a new post, Metal preziatuak, on the site Dirutan Duela 5 urte, 9 hilabete\nGordailuak, errenta finkoa, errenta aldakorra, eta higiezinak dira orain arte ikusitako inbertsio aukerak. Metal preziatuak izango dira ikusiko dugun azkena. Egia esan metal preziatuak, berez, ezin dira […]\nwrote a new post, Higiezinen erabilera, on the site Dirutan Duela 5 urte, 9 hilabete\nHigiezinetan inbertitzea ez da erraza: diru asko eskatzen du, ez dakigu ziur alokairua ondo aterako zaigun ala ez, gastu ugari ditu, salmentara jo beharrean izanez gero auskalo zenbat berreskuratu dugun, […]\nwrote a new post, Garajearen salmenta, on the site Dirutan Duela 5 urte, 9 hilabete\nGainerakoetan bezala, garajean inbertitutakoa berreskuratu nahi izanez gero, garajea saldu egin dezakegu. Ikusi ditugu, jada, garajea erosteko pausoak zein diren. Ez da zaila, hortaz, saltzeko pausoak zein […]\nwrote a new post, Garajearen PFEZ aitorpenaren adibidea, on the site Dirutan Duela 5 urte, 9 hilabete\nDemagun apirilaren batean garajea urte baterako alokatu dugula, hilean 85 euroko errentarekin. Berez, alokairu osoa 85 x 12 = 1.020 eurokoa izango litzateke, baina PFEZ aitorpenean ekitaldiko etekinak bakarrik […]\nwrote a new post, Alokairutik Ogasunak hartzen duen zatia, on the site Dirutan Duela 5 urte, 10 hilabete\nAurreko bidalketan garajearen alokairua PFEZ aitorpenean zein eratara jasotzen den, eta etekin garbia nola kalkulatzen den ikusi dugu. Etekin garbi horretatik Ogasunaren zatia zenbatekoa den ikustea falta zaigu, […]\nwrote a new post, Garajearen fiskaltasuna, on the site Dirutan Duela 5 urte, 10 hilabete\nGainerako inbertsioekin bezala garajearen alokairuarengatik jasotzen dugun errenta PFEZ aitorpenean jaso behar da. Errenta hori kapital higiezinen etekin gisa sailkatzen da, etxebizitzaz besteko errentamendu […]\nwrote a new post, Garajearen alokairua, on the site Dirutan Duela 5 urte, 10 hilabete\nGarajea alokairuan edukitzea oso erraza da: garajea erabili nahi duen norbait aurkitu, alokairuaren baldintzak eta zenbatekoa adostu, giltzak eman, eta kito. Gainerako higiezinetan hainbat muga eta legezko […]\nwrote a new post, Garajearen gastuak, on the site Dirutan Duela 5 urte, 10 hilabete\nGarajea erosi ondoren zenbait gasturi egin beharko diogu aurre. Horietan lehenak komunitate kuotak dira. Erosten dugun garajeak normalean beste hainbat garajerekin komunitate bat osatzen du, eta komunitateko […]\nwrote a new post, Garajea erosten, on the site Dirutan Duela 5 urte, 10 hilabete\nGaraje bat erosteko modurik errazena higiezinen agentzia batera jotzea da. Beste aukera bat Interneteko iragarki-guneetan begiratzea izan daiteke, adibidez, Idealista, Fotocasa, eta horrelakoetan. Agentzia bidez […]\nwrote a new post, Norberaren etxebizitza inbertsio gisa, on the site Dirutan Duela 5 urte, 10 hilabete\nGarai batean ondasunak erostea zen aurrezkiak bideratzeko erabiltzen zen bide bakarrenetakoa. Inflazioa oso handia zen, eta inbertsiorako produktuak eskasak, beraz, oso zaila zen aurrezkiei behar bezalako […]\nwrote a new post, Higiezinak, on the site Dirutan Duela 5 urte, 10 hilabete\nHigiezinak etxebizitzak, lur-sailak, lokalak, garajeak, eta antzeko ondasunak dira. Normalean norberaren erabilerarako eskuratzen diren arren inbertsio gisa ere erabil daitezke alokairuaren bitartez. Horrela, […]\nwrote a new post, Aldaketak 2014ko fiskaltasunean, on the site Dirutan Duela 5 urte, 10 hilabete\nOrain arte blog honetan fiskaltasunari buruz kontatutakoa 2013an lortutako etekinei dagokiena izan da. Eta zehatzago esanda, Gipuzkoan bizi garenoi dagokiguna. Tamalez, ez da harritzekoa urte batetik bestera […]\nwrote a new post, Errenta aldakorraren erabilera, on the site Dirutan Duela 5 urte, 10 hilabete\nErrenta aldakorra da, dudarik gabe, gure aurrezkiei etekina ateratzeko dagoen inbertsiorik hoberena. Azken batean, errenta aldakorrarekin enpresen jabe bihurtzen gara, eta denok dakigu zein den enpresen […]\nwrote a new post, Scrip dibidendua, on the site Dirutan Duela 5 urte, 10 hilabete\nScrip dibidendua dibidendu mota berezi bat da. Berari esker enpresak akziodun bakoitzaren esku uzten du irabaziak dibidendu gisa jaso ala enpresan pilatu. Horretarako, akzio bakoitzeko harpidetza eskubide bat […]


HBO Max gaurtik martxan da Hego Euskal Herrian, eduki berriekin | Bizigiro | Berria\nHBO Max plataformak gaur estreinatuko du Todo lo otro telesaila; Abril Zamorak sortu du. HBO MAX Tamaina handiagoan ikusi\nAT&T konpainiako Warner Media enpresak iazko maiatzean abiarazi zuen AEBetan HBO Max streaming plataforma. Hamasei hilabete geroago, Europara iritsi da: gaurtik martxan dago Hego Euskal Herrian, Herrialde Katalanetan, Andorran, Galizian, Espainian, Suedian, Danimarkan, Norvegian eta Finlandian. Europako beste herrialde batzuetara zabalduko dute datozen hilabeteetan. Ez dago argi noiz iritsiko den Lapurdira, Nafarroa Beherera eta Zuberoara.\nHego Euskal Herrian aurretik HBOko harpidetza zutenek ez dute ezer egin beharko, eta automatikoki eskura izango dute HBO Maxeko katalogoa; HBO, Max Originals, Warner Bros, DC eta Cartoon Networkeko edukiak ikus daitezke hartan. Christina Sulebakkek, konpainiak Europan, Afrikan eta Ekialde Hurbilean duen zuzendariak, adierazi du «familia osoarentzako edukiak» streaming plataforma berean bildu nahi dituztela.\nUrriaren 21ean, 69,4 milioi harpidedun zituen plataformak. Beste herrialde batzuetara zabalduta, kopuru horrek gora egitea espero dute. Joana Silva HBO Europako erosketen arduradunak esan du «besteen» produktuak bereganatzen jarraituko dutela —The Handmaid's Tale, kasurako —. «Katalogoaren eskaintzan, generoen aniztasuna eta dibertsifikazioa handitu egingo dira, baina kalitatea ez da txikiagotuko».\nHBOk ez bezala, HBO Maxek aplikazioa izango du Internetera konektatutako telebistetarako.\nHBO Maxek gaur bertan estreinatuko ditu zenbait eduki: tartean, Todo lo otro, Abril Zamorak sortu, idatzi, zuzendu eta antzeztutako telesaila. 30 urte inguru dituztenen belaunaldia erretratatu du Zamorak 30 minutuko zortzi ataletan, errealitatea eta fikzioa nahastuz. Benetako istorio bat kontatzen du, bestetik, Dolores: La verdad sobre el caso Wanninkhof dokumental saioak. Hori ere gaur estreinatuko dute.\nMadrilen ekoitziko dituzten beste ekoizpen batzuen berri eman du HBO Maxek: adibidez, Bilboko Astiberri argitaletxearen ¡García! eleberri grafikoan oinarrituta, telesail bat sortuko dute Sara Antuñak eta Carlos de Pandok. Ikerketa kazetari gazte batek topo egingo du 1950eko hamarkadan Franco diktadorearen zerbitzu sekretuek prestatua zuten konspirazio politiko batekin. Hori da Zeta Studios ekoiztetxearen telesailaren abiapuntua.\nBestetik, Joaquin Reyesek, Ernesto Sevillak eta Miguel Estebanek Pobre diablo helduentzako animaziozko saioa egingo dute HBO Maxentzat.\nProiektuen artean, ez dute aipatu katalanezko, euskarazko edo galegozkorik. Plataforma per la Llenguak salatu du HBO Maxeko edukietan 400ek baino gehiagok dutela katalanezko bertsioa, baina ordainpeko zerbitzuak ez dituela jarriko katalogoan. Vitals dokumental saioa baino ez dago plataforman katalanez.\n'Euskal Herrian euskaraz' kantatu? Orain, dantzatu ere bai\nIruña Dantza Taldeak koreografia sortu dio Oskorriren kanta klasikoari, bihar Nafarroaren eta Euskararen Egunean dantzatu ahal izateko.\nBeltza gailendu zitzaion zuriari\n'Film noir' edo 'zinema beltza' izeneko korrontea duela 80 urte hasi zen zabaltzen, AEBetan. Narratiba eta estetika beltz, ziniko eta etsigarri batek hartu zituen zuri-beltzeko pantailak, garai hartako egoeraren erakusgarri. Emakumeen bestelako irudi bat ere sortu zuten: 'femme fatale' pertsonaia.\n«Flamenkoak atximur egiten du ariman»\nDonostiako kantu flamenkoaren lehiaketan izena eman ostean, lehen postua lortu du Jimenezek. Haren ustez, flamenkoa biziera bat da, eta hori zabaltzeko asmoz sortu dute Gasteizko Ametsa lagunartea ere.


EUSKADI.-Pasaiako Udalak Ternuako arrain-sardarako bidean erakusketa zabalduko du bihar Victor Hugo Etxean\nPasaiako Udalak Ternuako arrain-sardarako bidean izeneko erakusketa inauguratuko du bihar herri gipuzkoarreko Victor Hugo etxean. Erakusketa honek nazioarteko ibilbidea izan du, eta bere iturburua 2006eko martxoaren 2an Santiagoko Museo do Pobo Galegon kokatzen da, handik Donostiako Aquariumera abiatzeko. Ondoren Portugal alderantz abiatu zen, non, uda pasa ostean, Pasaiarako bidea hartuko duen urtea amaitu arte. Hemendik aurrera, Frantziako kostaldeko museoetan jarraituko du bere ibilbidea.\nKanadak Espainian duen Enbaxadak babesturik, Rosa García-Orellan doktorearen erakusketa didaktiko honek, hainbat grafiko eta azalpenen bidez, bakailaoaren arrantza industrialaren etnografian zehar barneratuko du bisitaria, 1927 urtetik gaur egun arte.\nPasaiako Udaleko iturriek gogoratu dutenez, bakailaoaren arrantza industriaren jarduerak Pasaian izan zuen hasiera, Pysbeko enpresa ezagunaren bitartez, baina aurki, Galiziako A Coruña eta Vigoko portuetara zabaldu zen indartsu.\nJarduera honen ibilbidea konplexua izan da, bi gerra jasan behar izan baitzituen: Gerra Zibila eta II. Mundu Gerra. Bi guda hauek hainbat ekonomi eta politika plangintza baldintzatu zituzten, eta gerratik ateratako herrialdeak izan ziren, arrantzaren industrian inbertitzea erabaki zutenak, hain zuzen ere. 1950. urtean, Ternuako arrain-sardaren inguruan kokatzen zen enpresen kopuru izugarriak, jarduera mota honen hondamendiaren hasiera suposatuko zuen.\n1960. urtean, izotzeratzeko beharrezko azpiegitura sortu zen Vigon, eta lehenik Hego Afrikan eta Hego Ameriketako hainbat herritan ondoren, arraintoki ugari eraiki zituzten, Pasaiakoari lekukoa hartuz.\nTernuako arrain-sardako bakailaoak kolapsoa izan ostean, 1992. urtean espezie honekiko geldialdi epea ezarri zen. Egun, oraindik ere, ez da berreskuratu eta arrantzaz bizi diren herrientzat ondorio garrantzitsuak dakartza.\nErakusketa honen komisario den Rosa Garcia-Orellan doktorea antropologoa da eta Ternuako arrain-sardeetan bakailaoaren arrantzaren inguruan burututako ikerketaren ondorioa da honako lan hau. Hombres de Terranova liburuaren eta nazioarteko arrantzaren arazoei buruzko hainbat artikuluren idazlea da.\nIzaskun Gomez Pasaiako alkateak eta Lucia Querido Pasaiako Kultura zinegotziak azaldu dutenez, erakusketa bihar hasi eta abenduaren 31ra bitartean ikusi ahal izango da, Victor Hugo Etxean kokatzen den Pasaiako Turismo Bulegoaren ordutegi berean: astelehenetik igandera bitartean, 11,00etatik 14,00etara eta 16,00etatik 19,00etara.


Gluzidoen katabolismo - Wikipedia, entziklopedia askea.\n(«Gluzidoen katabolismoa» orritik birbideratua)\nGluzidoen katabolismoa azukreen desgradazio biokimikoan datza, hasierako molekula konplexuak molekula sinpleagoak bihurtuz energia lortzeko.\nGluzidoen katabolismoa honako ekuazio honetan laburbil daiteke:\nIkusten denez, ekuazio hau fotosintesiaren alderantzizkoa da. Ekuazio hau arnasketa aerobikoari dagokio, gluzidoen katabolismoaren bide metaboliko nagusiari, alegia.\nGluzidoen katabolismoaren lehenengo fasean polisakaridoak eta disakaridoak (almidoia, glukogenoa, zelulosa, laktosa, etab.) monosakarido bihurtzen dira. Entzima hidrolitiko batzuek polimero horiek degradatzen dituzte. Bakterioek entzima horiek kanporatzen dituzte, baina animaliek digestio aparatuan dauzkate, eta bertan burutzen dute polisakaridoen hidrolisia.\nBigarren etapan, sortutako monosakaridoak (fruktosa, galaktosa...eta batez ere glukosa) glukolisiaren bitartez degradatzen dira, azido pirubiko, ATP eta NADH sortuz.\nGlukolisia glukosaren katabolismoaren bide nagusia bada ere, ez da bakarra. Zenbait bakteriok eta eukariotok beste bide batzuk erabiltzen dituzte glukosa degradatzeko: Entner-Doudoroff bidea eta pentosa-fosfatoarena, esaterako.\nOrokorrean, gluzidoen katabolismoak hiru bide metaboliko desberdin jarrai dezake:\narnasketa aerobioarena: Glukolisia, Krebs zikloa eta arnas katea osatutakoa. Bizidunen artean ohikoena. Oxigenoa da elektroien azken hartzailea.\nhartzidurarena: zenbait bakteriok eta legamik burututakoa. Glukolisiaren ondoren azido pirubikoa, edo haren deribaturen bat, erreduzitzen da. Oxigenorik gabe burutzen da.\narnasketa anaerobioarena: Glukolisia, Krebs zikloa eta arnas katea ere osatutakoa. Oxigenorik gabe burutzen da, eta elektroien azken hartzailea oxigenoa ez den beste konposatu inorganikoa da (CO2, NO3, SO4...). Zenbait bakteriok besterik ez dute burutzen.\nOrriaren azken aldaketa: 15 abendua 2019, 20:47.


H.G. Wells - Gizon ikusezina\nGIZON IKUSEZINAREN EHIZAN\nKemp ez zen gertaera bizkor haiek Adye koronelari azaltzeko gauza. Tranpalean zeuden, Kemp tarrapataka hizketan, Griffinen arropa zarpailak eskuan zituela artean. Baina Adye berehala hasi zen egoeraren nondik-norakoak ulertzen.\n— Erotuta dago —esan zuen Kempek Ez da gizaki bat. Berekoikeriaren irudi berbera da. Bere onura bakarrik hartzen du kontuan, bere segurtasuna. Gaur goizean berekoikeriarik ankerrenaren ipuina entzun behar izan dut. Gizon asko zauritu omen ditu. Eta hil ere egingo ditu, ez badiogu nolabait galarazten. Izua zabaldu nahi du. Ezerk ezingo du gelditu. Sutan alde egin du hemendik!\n— Harrapatu egin behar dugu —esan zuen Adyek Nahitaez!\n— Nola ordea? —esan eta hainbat ideia bururatu zitzaizkion berehala Kempi Oraintxe hasi behar duzue. Zure esanetara dituzun gizon guztiak bildu. Barruti honetatik irtetea eragotzi behar diozu. Hemendik alde egitea lortuz gero, lasai asko ibiliko da landetan, jendea hiltzen, kalte larriak egiten. Izuaren Erreinua du amets! Izuaren Erreinua, pentsa! Tren guztiak, errepideak eta itsasontziak miatu behar dituzu. Gudarosteak ere parte hartu beharko du. Laguntza eskatu behar duzu telegrafoz. Beretzat balio handikoak bide diren ohar-liburu batzuk eskuratu artean bakarrik geldituko da hemen. Aurrerago azalduko dizut hobeto! Gizon bat baduzu polizia-bulegoetan: Marvel...\n— Bai, badakit —esan zuen Adyek Badakit. Liburu horiek, bai.\n— Eta ez diozu utzi behar jaten edo lo egiten; herrialde guztiak gau eta egun egin behar dio aurre. Jakiak giltzapean gorde beharko dira, jaki guztiak; jan bila hasi beharko du. Etxe guztiak babestu beharko dira haren erasoetatik. Gau hotzak eta euriteak bidaliko ahal dizkigu Jainkoak! Herri guztiak haren ehizan hasi behar du, eta ehizari eutsi egin behar dio, gainera. Berriro diotsut, Adye: oso arriskutsua da, izurria da. Ikara ematen du harrapatu eta giltzaperatu ezean egingo dituen gauzetan pentsatze hutsak.\n— Zer gehiago egin dezakegu? —galdetu zuen Adyek Behera jaitsi eta den-dena antolatzen hasiko naiz. Baina zergatik ez zara nirekin etortzen? Bai, zatoz zeu ere. Zatoz, eta gerra kontseilu moduko bat osatuko dugu; laguntza eskatuko diegu Hoppsi eta tren konpainiako arduradunei. Arranopola! Hil ala biziko kontua da hau! Goazen, kontatuko didazu bidean. Zer gehiago egin dezakegu? Idatz ezazu bururatzen zaizun guztia.\nHala, zurubian behera abiatu zen Adye, Kempen aurretik. Sarrera-atea irekita aurkitu zuten, eta polizia-ofizialak, berriz, kalean, ezerezari begira.\n— Ihes egin digu, jauna —esan zuen batek.\n— Bulego nagusietara joan behar dugu lehenbailehen —esan zuen Adyek Ea, zuetako bat! Jaitsi zalgurdi baten bila eta itzuli gure bila. Bizkor! Zer gehiago, Kemp?\n— Zakurrak —esan zuen Kempek Har itzazu zakurrak ere. Ikusi, ez dute deabru hori ikusiko, baina bai usaitu. Hartu zakurrak!\n— Ongi —esan zuen Adyek Jende arruntak ez daki hori, baina Halsteadeko espetxe-ofizialek ezagutzen dute gizon bat ehiza-zakurrak dituena. Zakurrak. Zer gehiago?\n— Gogoan izan jaten duen guztia ikusi egiten zaiola —esan zuen Kempek jan ondoren, eta gorputzak txegosketa amaitu bitartean, jakiak ikusgai dira haren gorputz barnean. Beraz, jan ondoren ezkutuan ibili beharko du. Ez etsi bilaketa lanetan; miatu sasi guztiak, zoko isil guztiak. Eta ongi gorde armak edo arma gisa erabil ditzakeen baliabide guztiak. Berak ezin ditu armak eta horrelakoak aldean luzaz eraman. Ongi gorde behar dira harrapatu eta gizonak erasotzeko erabil ditzakeen gauza guztiak.\n— Ongi, ongi —esan zuen Adyek Harrapatuko dugula uste dut!\n— Eta errepideetan... —esan zuen Kempek, eta pentsatzen jarri zen.\n— Zer? —galdetu zion Adyek.\n— Beira-hautsa —esan zuen Kempek Neurri krudela da, badakit. Baina pentsa zenbat kalte egin dezakeen bestela!\nAdyek hasperen sakona egin zuen, aireak hotsa atera zuen haren hortz arteetatik sartzean.\n— Hori ez da joko garbia. Ez dakit. Tira, dena dela, pronto izango dut beira-hautsa ere. Urrutitxo joaten denean edo erabiltzeko.\n— Gizon horrek jadanik ez du gizatasunik, sinetsidazu —zioen Kempek Ziur nago ihesaldiaren urduritasuna gainditu bezain pronto Izuaren Erreinua sortu nahiko duela; zurekin hitz egiten ari naizela bezain ziur nago horretaz. Gure aukera bakarra Ikusezinari aurrea hartzea da. Bere odola eroriko zaio burutik behera.\n© H.G. Wells\n© itzulpenarena: Miren Arratibel\n"H.G. Wells / Gizon ikusezina" orrialde nagusia


RC Celta VS Athletic Club 2017-4-30 | Athletic Clubeko Webgune Ofiziala\nRC Celta0 : 3 Athletic Club\n2017-4-30 - 20:45\nBederatzi puntu zazpi egunetan\nRC Celtak 0 Athletic Clubek 3 Athletic Clubek 0-3 irabazi dio Real Club Celta taldeari…\n2017ko api. 30a\nRC Celtak 0 Athletic Clubek 3\nAthletic Clubek 0-3 irabazi dio Real Club Celta taldeari Balaidosen. Raul Garciak, bitan, eta Ricok egin dituzte partidaren golak.\nIzugarrizko astea borobildu da Vigon eta europar arerioen hordagoari primeran eutsi dio taldeak: bederatzi puntu zazpi egunetan eta neurketa bi etxetik at. Jada lau partida irabazita erreskadan.\nHasieratik puntuak nork nahi eta behar zituen argi geratu bada ere, galiziarren ateak zulatzeko lehen ahaleginak antzuak izan dira. Celta saiatu da baloi luzeekin, baina azkenean nagusitasuna islatu da Raul Garciaren lehen golaren bitartez.\nBigarren zatiaren hasierak lehen zatiaren joera baieztatu baino ez du egin. Raul Garciak bere bigarrena egin du Williamsen jaurtiketa bortitzaren aurrean atezainaren aldaratzea sareratuz. Une horretan bai esan zitekeen lehia guztiz desorekatuta zegoela.\nMinutuak aurrera joan ahal partidaren erritmoa jaitsi da, baina aukerak zuri-gorriak izaten segitu dute eta Ricok, ezkerkada bikain baten bitartez, Athleticekin etxetik kanpoko bere lehen gola egin du, bere azkena Betisi ezkerrarekin ere sartu zion legez.\nAmaieran jada 62 puntu, iazko denboraldiko berberak, hiru final jokatzeke eta dena erabaki gabe. Borroka latza, igandetik hasita, Mendizorrotzan.


Dantzan Ikasi 2020-2021 abian da — dantzan.eus\nHemen zaude: Hasiera › Komunitatea › Dantzan Ikasi › Dantzan Ikasi 2020-2021 abian da\nEdukiei dagokionez Maritzuli izango dugu berriz gure artean Lau urrats eta kitto! dantzan irakasteko baliabideen inguruko formazioa eskaintzeko. Bestalde, euskal dantzarekin zerikusi zuzena duten hiru ikerketa lanen emaitzak ekarriko ditugu haien egileen eskutik: Oier Araolaza eta Dantza eta generoa, Jon Olazkuaga eta Pamperruque, eta Maialen Araolaza eta Dantza eta osasuna zahartzaroan. Ikasturtea borobiltzeko jardunaldi berezia izango da maiatzean; Dantzaren transmisiorako lanketa eta proposamenak izenburupean bateko eta besteko adituak batuko ditu gaiaren inguruan izaten ari diren esperientziak eta ekarpenak elkarbanatzerako espazioa sortu asmoz.\nDantzan Ikasi 2020-2021:\nAzaroak 12, osteguna (Portalea Kultur Etxea, Eibar)\nHitzaldia: Dantza eta generoa I (Oier Araolaza)\nAzaroak 28, larunbata (Antzizar Kiroldegia, Beasain)\nIkastaroa: Lau urrats eta kitto! I (Maritzuli)\nAbenduak 17, osteguna (Portalea Kultur Etxea, Eibar)\nHitzaldia: Dantza eta generoa II (Oier Araolaza)\nUrtarrilak 9, larunbata (Antzizar Kiroldegia, Beasain)\nIkastaroa: Lau urrats eta kitto! II (Maritzuli)\nUrtarrilak 28, osteguna (Portalea Kultur Etxea, Eibar)\nHitzaldia: Dantzaren onurak zahartzaroan (Maialen Araolaza)\nOtsailak 27, larunbata (Antzizar Kiroldegia, Beasain)\nIkastaroa: Lau urrats eta kitto! III (Maritzuli)\nMartxoak 13, larunbata (Antzizar Kiroldegia, Beasain)\nIkastaroa: Lau urrats eta kitto! IV (Maritzuli)\nApirilak 17, larunbata (Dantzagunea, Errenteria)\nHitzaldi dantzatua: Pamperruque (Jon Olazkuaga - Maritzuli)\nMaiatzak 8, larunbata (Hezkuntza Esparrua, Eibar)\nJardunaldia: Dantzaren transmisiorako lanketa eta proposamenak\nUmeekin dantza tradizionala lantzeko eredu bat aurkeztuko dute Claude Iruretagoienak eta Jon Olazkuagak lau saio hauetan. Dantza tradizionala umeekin lantzeko proposamen eta baliabideak emango dizkigute Maritzuli konpainiako dantza-maisuek. 1996an estreinatutako Ixtorio Mixtorio ikusgarriaren prozesuan du abiapuntua Lau urrats eta kitto izeneko formazio jarduerak eta orduan garatutako ereduan sakontzen jarraitzen dute gaur egun ere.\n2021eko urtarrilak 9, larunbata\nMaritzuli, Ixtorio Mixtorio. Eibar, 2012-05-05. Argazkia: Iñaki Zugasti - Dantzan CC-BY-SA\nLuzaroan itxita ezagutu dituzten ateak irekitzen joan dira emakumeak azken hamarkadetan. Dantzariak gizon ala emakume diren begiratu gabe, bereizketarik gabe dantzatzeko nahiak bidea egin du eta milurtekoaren hirugarren hamarkadaren atarian han hemenka errotzen hasi dira genero markarik gabeko dantzariek osatutako taldeak. Nolanahi ere zalantzaz betetako bidea izan da eta izaten ari da oraindik ere. Baina nondik datoz zalantza eta zailtasun horiek guztiak elikatzen dituzten aurreiritziak? Galdera horiei erantzuna eman nahian gure artean izango dugu Oier Araolaza dantzaria eta ikertzailea. Hain zuzen ere, emakumeak euskal dantzetan izan duen lekuaren inguruko tesian jasotako emaitzak izango ditu hizpide hitzaldia banatuko den bi saioetan.\nHizlaria: Oier Araolaza\n2020ko azaroak 12, osteguna\n2020ko abenduak 17, osteguna\nSarrera librea tokiak bete arte. streaming bidez jarraitzeko aukera (gomendatua)\nSan Fermin eguneko dantzak, Lesaka, 2019-07-07. Argazkia: Amaiur Aristi - Dantzan CC-BY-SA\nDantza eta osasuna zahartzaroan\nBizi itxaropenak gora eta gora egin ahala, zahartzaroko urte horiek guzti osasunez bizitzea gure gizartearen eta agintarien ardura nagusietakoa bihurtu da. Osasuna jarduera fisikoari loturik, kirolean jarri izan da fokua luzaz, baina hainbat aditu, gero eta ozenago, dantzaren onurak seinalatzen ari zaizkigu pertsonen osasun fisiko eta mentalean. Aditu horietakoa den Maialen Araolaza ekarriko dugu Dantzan Ikasira. Hain zuzen ere euskal dantza tradizionalaren praktikak zahartzaroan dituen onurak ikertu ditu Maialen Araolaza unibertsitate irakasleak eta ikertzaileak defendatu berri duen doktore tesian. Bilbao Musikan dantza tradizionala ikasten duten Patxi Labordaren hainbat ikasleren jarraipena egin du, dantza egiteak haien funtzioetan zer nolako ondorioak dituen neurtuz. Ikerketaren emaitzak pasa den uztailaren 17an arrakastaz defendatu duen "Dantza eta ibiltzearen arteko desberdintasun sentsoriomotore eta neuropsikologikoak adineko emakumeetan" izenburuko doktore tesian jaso ditu.\nHizlaria: Maialen Araolaza\nDatak: 2021eko urtarrilak 28, osteguna\nXVIII. eta XIX. mendeetan, Lapurdiko kostaldeko hiriguneetan, kalez kale, bertako jauntxoen eskutik karrikaz karrika egiten zen dantza ibiltaria zen pamperruque. Jon Olazkuagaren eskutik karrika-dantza honen gorabeherak ezagutzeaz gain, ikasteko eta dantzatzeko aukera ere izango dugu hitzaldi dantzatu honetan. Bi hamarkada joan dira Maritzuli taldeak karrika-dantza honen inguruko ikerketa lana hasi zutela eta 2001eko Maitaldian, berriz, kalean biziberritu zituela. Olazkuagak dantza honen inguruko dokumentazioa aztertuz jarraitu du azken urteotan, doinu, koreografia zein jantziteriaren inguruko zehaztasunak eta datu berriak gehituz Maritzuliren lanketari.\nHitzaldi dantzatua: Pamperruque\nHizlaria: Jon Olazkuaga (Maritzuli)\nDatak: 2021eko apirilak 17, larunbata\nTradiziozko dantzek izatean daramate transmisioa, hitzek elkarri esanahia eta zentzua ematen baitiete. Gizartea aldatuz joan ahala, tradizioak testuinguru berriak bilatu behar izan ditu, dantzak bereziki: funtzio berriak, modu berriak, hartzaile berriak... Berezko transmisioaren aukera aspaldi da ia guztiz desagertu zela eta beraz euskal dantzen irakasleen ardura eta buruhauste handienetakoa izan da ―izaten jarraitzen du― transmisiorako modu eta erreminta berrien bilaketa. Bide horretan ardura horri erantzuna emateko hainbat modu, lanketa eta helduleku izan dira; bateko eta besteko ahaleginak komunean jarri nahi dira jardunaldi honen bitartez. Dantzaren transmisioan lanena diharduten zenbait aditu batuko ditugu horretarako haien esperientziak haien artean eta bidez gurekin elkarbanatu ditzaten. Azalpen teorikoarekin batera jardunarekin praktikatzeko aukera ere izango dugu.\nDatak: 2021eko maiatzak 8, larunbata\nLekua: Eibarko Hezkuntza Esparrua (Otaola hiribidea 29)


Txertoen patenteak altxatzeko EH Bilduren egitasmoa eztabaidatuko du aste honetan Senatuak\nTxertoen patenteak altxatzeko jarrera bateratua adostea du helburu Gorka Elejabarrieta senatariak aurkeztuko duen egitasmoak. Europako Batasunak eta Munduko Merkataritza Erakundeak (MME) liberalizazioaren aldeko neurriak bizkortu ditzatela eta txertaketa erritmoaren desorekarekin amai dezatela eskatuko du.\n| 2021-05-24 09:47:00\nEspainiako Senatuak asteazken honetan eztabaidatuko du COVID-19aren kontrako txertoen patenteen aldi baterako liberalizazioa sustatzeko EH Bilduk aurkeztutako mozioa. Gorka Elejabarrieta bozeramaileak defendatuko duen egitasmoaren helburu nagusia Europako Batasunaren eta Munduko Merkataritza Erakundearen (MME) aurrean jarrera bateratua adostea da, eta hala eskatuko dio Senatuari, "txertoen banaketa, eskuragarritasuna, irisgarritasuna eta doakotasuna bizkortzeko asmoz".\nTxertoen eskuragarritasun "mugatua eta eskasa" dela kontuan hartuta, ezkerreko indar subiranistak uste du premiazkoa dela txertoen patenteak altxatzeko erabakiak bizkortzea Europako Batasuneko erakundeetan; bereziki, Munduko Merkataritza Erakundearen ekaineko eztabaidari begira. Era berean, EH Bilduren mozioak COVAX mekanismoa indartzeko deia egiten du, txertoak eskuratzeko aukera handiagoa duten herrialdeek ekarpen handiagoa egin dezaten baliabide gutxiago dituzten herrialdeen mesedetan; horrek aukera emango luke mekanismo horrek helburu duen "berdintasuna" lortzeko eta txertaketa prozesuaren egungo desoreka hausteko.\nIndia eta Hegoafrika, egitasmoaren bultzatzaile\nEH Bilduren Senatuko bozeramailearen hitzetan, txertoen patenteen altxatzea "teknologiaren transferentziaren" eskutik egin beharko litzateke txertoen ekoizpena handitzeko. Horri esker, posible izango litzateke txertoen banaketa mugarik gabe egiteko mundu osoan eta, garrantzitsuena, herritar guztien immunizazioa ahalik eta lasterren lortzeko. "Txertoak guztion ondasun bihurtzea ekarriko luke erabaki horrek, kutsatze gehiago, heriotza gehiago eta pandemia gogortuko luketen aldaera berriak saihestuz. Funtsezkoa da txertoen ezagutza eta teknologia partekatzea".\nEH Bilduk uste du salbuespen egoeren aurrean salbuespenezko neurriak behar direla. "Egungo osasun krisi globalak konponbide globalak eta ezohikoak behar ditu". Elejabarrietaren arabera, Espainiako Estatuak bat egin beharko luke hainbat herrialdek txertoen patenteak askatzearen alde hasitako bidearekin. Munduko Merkataritza Erakundearen aurrean liberalizazioa eskatzen lehen herrialdeak India eta Hegoafrika izan ziren, joan den urteko urrian; dagoeneko 100 estatu, erakunde humanitario, zientzia arloko eragile eta gobernuz kanpoko erakunde ugarik babestu dute Indiak eta Hegoafrikak bultzatutako ekimena. Berriki, EH Bilduren Kongresu eta Senatuko bozeramaileak Espainiako Estatuko Indiako enbaxadorearekin bildu dira Madrilen, txertoen patenteak altxatzearen alde martxan jarritako egitasmoaren inguruko xehetasun guztiak bertatik bertara ezagutzeko.\nTxertaketa erritmoaren desoreka\nEgungo erritmo desorekatuak txertaketa prozesuan eragin ditzakeen ondorio eta arriskuez ohartarazi du Elejabarrietak. "Errenta ertain-altuko herrialdeetan, lau pertsonatik batek jada txertoa jaso du; errenta baxuko herrialdeetan, ordea, 500 biztanletik bakarrak. Oxfam erakundeak gogorarazten digu txertoen %51 munduko biztanleriaren %13 osatzen duten herrialdeen esku dagoela", nabarmendu du, gaineratuz Hegoaldeko herrialdeek txertoak azkar eskuratzeak "mutazioak saihestuko lituzkeela". Aldiz, txertoak herrialde aberatsenek soilik bere gain hartzen badituzte, txertoek eraginkortasuna galduko lukete, herritar guztiak arriskuan jarriz.\nOsasunaren Munduko Erakundearen arabera, egungo txertaketa erritmo desorekatua mantenduz gero, Europak 2021ean amaituko luke herritarren gehiengoaren txertaketa, eta Hegoaldeko herrialdeek, berriz, 2022an edo 2023an egingo lukete. Farmazia enpresa handien monopolioari amaiera emateko deia egin du EH Bilduk Senatuan duen bozeramaileak: "Txertoen ekoizpena enpresa farmazeutiko gutxi batzuen menpe dago, eta horien banaketa herrialde aberatsek bereganatzen dute, produkzioaren monopolioa duten farmazeutiken espekulazioei bide emanez".


'Praktikatu eta bizi euskaraz!' lelopean parte har daiteke hastear dagoen Mintzalagun Programan | El Diario Vasco\nCosta Urola'Praktikatu eta bizi euskaraz!' lelopean parte har daiteke hastear dagoen Mintzalagun Programan\n'Praktikatu eta bizi euskaraz!' lelopean parte har daiteke hastear dagoen Mintzalagun Programan\nMintzalagun. Aurtengo programa aurkeztu zeneko argazkian antolatzaileak kartelarekin. / AMAXKAR\nBidelari, euskaldun berri, edo Bidelagun, euskaldun zahar, bezala izena eman daiteke\nJUAN MARI ZUBIAURRE GETARIA. Viernes, 6 octubre 2017, 10:29\nHonela, Bidelariak, euskaldun berriak, euskaraz hitz egiteko aukera du, bertako hizkera ezagutu eta ikasteko, jendea ezagutzeko eta euskaraz aritzeko harreman-sarea zabaltzeko aukera du. Bidelagunak, euskaldun zaharrak berriz, euskaldun berriei lagundu, bertako hizkera erakutsi, egiten ari diren ahalegina saritu eta aitortu egingo du.\nIkasturte honetako leloa da 'Praktikatu eta bizi', euskaraz egin eta euskaraz bizi. Dagoeneko ekin diote ikasturte berriari eta abian da 2017-18 ikasturteko Mintzalagun Programa. Astean behin hitzordua bidelari eta bidelagunek, euskaraz aritzeko, ordubetekoa izango da hi-tzordua, euskaraz ikasten ari direnekin. 3 edo 4 pertsonako taldeak osatzen dira.\nEuskara ikasten ari bazara eta praktikatu nahi baduzu eman izena edo euskaraz ikasten ari direnei lagundu nahi badiezu, eman izena baita ere.\nProgramaren bilakaera ona izan da eta parte-hartzaile kopuruak gora egin du. 2009an 41 mintzakiderekin hasi ziren eta azken urteotan urtero 20 talde inguru eta 75-80 pertsonak hartu dute parte.\nArgibideak jasotzeko edo izena emateko 625 485 215, urolakosta@aek.org edo facebook: mintzalagunak gara.\n'Euskaraz Gazte' literatur lehiaketaren 24. edizioa martxan jarri du Udalak Stand Up Paddle y mucho más esta tarde en Orio